text:
Yanditswe na Ndayisaba Jean de Dieu.
Mu rwego rwo kuzamura ubwitabire bw’abanyeshuri bagana amashuri y’imyuga n’ubumenyingiro, urwego rw’igihugu rushinzwe guteza imbere imyuga n’ubumenyingiro (RTB) rwahaye amabwiriza abayobozi b’ibigo byose byigisha bene aya amasomo kugabanya amafaranga y’ishuri ho 30% ibi bigatangirana n’igihembwe cya gatatu cy’umwaka w’amashuri wa 2021-2022 giteganyijwe gutangira mu cyumweru gitaha.
Eng. Paul Umukunzi uyobora urwego rw’igihugu rushinzwe guteza imbere imyuga n’ubumenyingiro (RTB) yabwiye Pressbox ko kugabanya amafaranga y’ishuri ku banyeshuri biga bene ayo masomo ari ugukemura zimwe mu mbogamizi zagaragajwe mu bukangurambaga RTB imaze iminsi ikora.
Yagize ati “Ni byo koko twafashe icyemezo cyo kugabanya amafaranga y’ishuri atangwa n’ababyeyi bafite abana biga mu mashuri ya TVET ya leta n’afashwa na leta k’ubw’amasezerano, mu rwego rwo gukemura bimwe mu bibazo byagaragajwe n’ubukangurambaga tumazemo iminsi bugamije gusobanurira urubyiruko rwacu amahirwe ari muri TVET”.
Eng. Umukunzi akomeza avuga ko muri ubwo bukangurambaga urubyiruko ndetse n’ababyeyi bagaragarije RTB ko imwe mu mbogamizi zibuza urubyiruko kugana amashuri ya TVET ari ikiguzi cy’uburezi kiri hejuru.
Uyu muyobozi akomeza avuga ko mu gukemura icyo kibazo leta y’u Rwanda yongereye cyane ingengo y’imari igenerwa amashuri ya TVET mu rwego rwo kuyorohereza kubona ibikoresho abanyeshuli bigiraho ari na byo byatumaga ikiguzi kizamuka ndetse ko ubu ayo mafaranga yamaze kugera mu bigo byose birebwa n’iyi gahunda bityo hakaba hageze ngo iyi nkunga ya leta igire icyo igabanya ku mafaranga ababyeyi batangaga.
Ati “Turifuza rero kumenyesha abanyarwanda bose n’ababyeyi bafite abana biga mu mashuri ya TVET ya leta, afashwa na leta ndetse n’ayigenga ariko ahabwa abanyeshuri na leta kubw’amasezerano, ko guhera mu gihembwe cya gatatu cy’uyu mwaka w’amashuri wa 2021-2022, amafaranga y’ishuri yishyurwa n’ababyeyi yagabanijwe ku kigero cya 30%”.
Iri gabanuka ry’amafaranga y’ishuri RTB ivuga ko ritareba amashuri ya TVET afite abanyeshuri biga bataha basanzwe bishyura amafaranga y’amafunguro gusa.
Umwe mu babyeyi barerera muri Mpanda TVET school akimara kubona ko iri shuri ryashyize mu bikorwa icyi cyemezo rikamenyesha ababyeyi amafaranga bagomba kwishyura havuyeho 30% yagize ati “Mu by’ukuri uyu mwanzuro uradushimishije. Nushyirwa mu bikorwa uzaba ari sawa, natwe tuzaba twiteguye kuzuza ibyo dusabwa kugirango dufatanye ibi byiza leta yatugejejeho ku biciro byatubangamiraga umunsi ku wundi”.
Leta y’u Rwanda yihaye gahunda y’imyaka irindwi (NST1) iteganya ko nibura mu mwaka wa 2024 60% by’abanyeshuri bazajya baba barangije icyiciro rusange bazajya bahita bajya mu mashuri yigisha imyuga n’ubumenyingiro, gusa kugeza ubu ijanisha riracyari hasi kuko 31.9% ari bo bagana ayo mshuli nyuma yo kurangiza icyiciro rusange.
Imibare itangwa n’urwego rushinzwe guteza imbere imyuga n’ubumenyingiro igaragaza ko mu Rwanda habarizwa amashuri 451 yigisha imyuga n’ubumenyingiro, abanyeshuri biga muri ayo mashuri bangana na 93,485 mu gihe abarimu bo bangana 6331.


c: text/html

text:
ZBG012 ya MoreLink nigikoresho cyurugo rwubwenge (Gateway), gifasha ibikoresho byurugo byubwenge byabakora inganda zikomeye muruganda.
Mumuyoboro ugizwe nibikoresho byurugo byubwenge, irembo ZBG012 rikora nkikigo gishinzwe kugenzura, kubungabunga topologiya yumurongo wurugo rwubwenge, gucunga umubano hagati yibikoresho byurugo byubwenge, gukusanya, no gutunganya amakuru yimiterere yibikoresho byurugo byubwenge, gutanga raporo kubanyabwenge urugo rwurugo, kwakira amabwiriza yo kugenzura kuva murugo rwubwenge, no kubohereza kubikoresho bijyanye.

robotstxt: allowed

filter: keep


text:
Ibi yabigarutseho kuri uyu wa Kane tariki ya 11 Kanama 2022 ubwo yasuraga abaturage bo mu Murenge wa Mwiri muri gahunda igamije kwegera abaturage, kuganira na bo no kubakemurira ibibazo.
Iki gikorwa cyabanjirijwe no kuganira n’abayobozi mu nzego zitandukanye muri uyu Murenge aho basabwe kwita cyane ku gukemura ibibazo by’abaturage no kuba intangarugero mu byo bakora byose.
Hakurikiyeho umwanya wo guhura n’abaturage no kumva ibibazo bitandukanye bafite. Mu bibazo byakiriwe ibyinshi ni iby’abaturage bagiye bagura ubutaka mu buryo butemewe n’amategeko nyuma bikagaragara ko bwari ubwa Leta wa muturage yarabeshywe. Hari kandi abagiye batizwa ubutaka bwa Leta ngo babuhingemo bikarangira babwubatsemo bagashaka kubwita ubwabo.
Nkundimfura Cleophas utuye mu Mudugudu wa Rwisirabo yavuze ko yaguze isambu irimo inzu mu 2009 batari batangira kubarura ubutaka nyuma ngo batangiye kubaruza asanga aho hantu habaruye ku wundi muntu.
Uwamugurishije ngo yahise atoroka bwa butaka buri hagati mu rwuri ahita abubura ndetse n’amafaranga yari yatanze arayabura kuri ubu akaba abayeho nabi asaba Leta kumufasha.
Hari abandi baturage benshi bagiye batanga ibibazo bagasanga ibyinshi bishingiye ku masambu ya Leta babaga baratijwe ngo bahingemo bikarangira bayibarujeho. Mu minsi ishize hari komisiyo yashyizweho igenda ikura abo baturage mu butaka bwa Leta bamwe bagasaba kubabarirwa bagahabwa ubwo bukata ngo kuko nta handi bafite bakwerekera.
Niyonsaba Peruth we yagize ati “Njye naguraniwe ubutaka bampa imusozi none ubu aho bampaye sindahabonera icyangombwa ku butaka bungana n’igice cya hegitari.”
Guverineri Gasana yasabye abaturage batijwe na leta ubutaka bwo guhinga kwirinda kubwiyandikaho ngo kuko ari icyaha baba bari gukora. Yagaragaje ko iki kibazo n’ibindi byinshi bakiriye bishingiye ku butaka bikwiriye guhabwa umurongo buri wese akabimenya.
Ati “ Ikibazo kigaragara ni ubutaka ariko na none 95% by’abaturage babaza iby’ubutaka ni abantu baje bashaka imibereho bava ahandi, ni abanyarwanda kandi bakeneye kubaho, baje bakurikiye amahirwe ari hano y’ubutaka bwiza bwera.”
Yavuze ko hari abatuye mu bisigara bya Leta mu buryo butari bwo ubuyobozi bw’inzego z’ibanze bukabihorera hashira imyaka myinshi akajya kwaka ibyangombwa.
Ati “Ibyo ntibyashoboka, icya kabiri ni abantu baza bagurishije umutungo wabo bagera ino aha bagacumbika ngo Leta izanyubakira, hari n’abazaga Leta ikabatuza ikanabubakira ibyo byose twagiye tubireba kandi tubiha umurongo.”
Guverineri Gasana yasabye abaturage kwirinda kugura ubutaka badaciye mu nzego z’ubuyobozi ngo kuko byagaragaye ko abagiye babikora abenshi bahombye kuko bagiye bagurishwa ubutaka bwa Leta abandi bakagurishwa ubutaka bw’abandi baturage kandi bitemewe.
Umurenge wa Mwiri uri mu gice cyahoze ari Pariki y’Akagera kikaza gukatwaho kigatuzwamo abaturage benshi biganjemo abavuye muri Uganda, abirukanwe muri Tanzania n’abandi benshi, kuri ubu muri iki gice hagaragara ubutaka bwa Leta bunini bwagiye bwigabizwa n’abaturage.


text:
Padiri Twizeyumuremyi Donatien uyobora Caritas ya Kigali, avuga ko ipfundo ry’ikibazo cyo kujya mu mihanda kw’abana, ari uburere bwabuze mu miryango imwe n’imwe.
Zimwe mu mpamvu nyamukuru basanga zitera ubuzererezi n’ikibazo cy’ababyeyi batita kubana ngo babahe ibyangombwa by’ibanze bigatuma abana bajya gushakira ibisubizo by’ibibazo bafite mu muhanda muryango wabo aho bitari.
Aha ninaho ashingira asaba ko umubyeyi wese utabasha kubahiriza inshingano zo kurere umwana we adakwiye no kubyara.
Ati “ kubyara umwana utazabasha kurera birutwa no kumwihorera kuko biteza ikibazo muri sosiyete nyarwanda”.
Ku kibazo cy’ubukene nacyo kiri mu biza ku isonga ariko Padiri Twizeyumuremyi Donatien avuga ko nabwo buzanwa n’ababyeyi badakorera abana babyaye ngo babahe ibyibanze bibatunga.
Akaba ari nayo mpamvu mu byo Caritas Kigali ikora kugirango ifashe imiryango yabo bana harimo kubatera inkunga yo gukora udushinga duciriritse kugirango babone uko bita kuri abo bana.
Nubwo Padiri Twizeyumuremyi avuga ko gutakaza inshingano zo kurerea aribyo bitera abana kujya kuba inzererezi zo ku muhanda ababyeyi bo basanga atari byo kuko abenshi babiterwa n’ubukene.
Umwe mu bana wakuwe mu muhanda n’ikigo cy’Abadacogora n’Intwari nyuma akaza gusubizwa mu muryango we uri mu kigero cy’imyaka irindwi yavuze ko yagiye ku muhanda amaze kubona ko nyina atamwitayeho, kuko atabashaga kumubonera ibyibanze akeneye.
Uyu ngo yafashe icyemezo cyo kujya ku muhanda, ariko afite intego yo kwishyikiriza abafata inzererezi kugira ngo bamujyane kurererwa mu kigo. Agira ati “Narindi mu muhanda ndifatisha, nabonaga mu rugo batabishobora mpitamo kwigira mu muhanda kuko nari narabuze ibiryo nahise mbabwira ngo banjyane i Gitagata”
Umubyeyi w’uyu mwana yitwa Ntawuziryayo Alvera. Yemera uruhare rwe mu kuva mu rugo k’umwana we, n’ubwo ari uruhare rutamuturutseho kubera ibibazo by’amikoro.
Ati “Ndi umubyeyi w’abana barindwi, barimo impanga nabyaye nyuma ari zo zikurikira uyu. Amaze kubona ko ntakimwitaho nsigaye nita ku mpanga yatangiye kuzerera”.
Ntawuziryayo atekereza ko icyajyanye umwana we mu muhanda ari uko yabonaga atacyitaweho ngo amuhe urukundo cyane kuko yari asigaye yita kuri izo mpanga, ariko agahamya ko no kubona amafunguro na byo ko byari ikibazo.
Yemeranywa na Padiri Twizeyumuremyi kuko aho kubyara abana umuntu adashoboye kurera yabyihorera kuko usanga akenshi ingaruka ziza kubana.


text:
Hari abatuye mu Karere ka Kicukiro mu Murenge wa Kigarama, bavuga ko kuba nta gishushanyo mbonera cyagenewe abamikoro macye gihari, bitiza umurindi itangwa rya ruswa mu myubakire.
Mu mwaka wa 2020 nibwo Ubuyobozi bw’Umujyi wa Kigali bwamuritse igishushanyo mbonera gishya cya 2020-2050, ariko kigenda kivugurwa buri myaka 5 mu rwego rwo gufasha abawutuye kuwibonamo, aho kuwuhunga kubera imyubakire.
Bamwe batuye mu Karere ka Kicukiro mu murenge wa Kigarama, bavuga ko aho batuye ruswa mu myubakire ikomeje kuza ku isonga bitewe nuko mu gishushanyo mbonera ab’abamikoro macye batisangamo.
Umwe ati “Iyo umuntu agiye kubaka mu nzego zo hasi barabanza bakagusaba ruswa. Abanyerondo bashobora kuza, Mudugudu nawe akaba yaza akagusenyera yitwaje ko ari umuyobozi. Nonese wagize ngo ni buri wese upfa gutanga ruswa? Iyo ugize amahirwe urayitanga ukubaka inzu igakomera.”
Undi ati “Igishushanyo mbonera umujyi wa Kigali, nta rubanda rugufi rugaragaramo, ari nayo mpamvu ruswa igaragara mu bijyanye n’imyubakire. Mu murenge wa Kigarama ari nawo ntuyemo nta site ya ba rubanda rugufi igaragaramo, ni iy’abifite gusa.”
Yakomeje agira ati “Kugira ngo wubake ni ya ruswa nyine. Kuko niba umuntu wese yubatse atanyuze mu mujyi wa Kigali abe afite igishushanyo mbonera ukabona inzu irazamutse nta yindi nzira aba yanyuzemo ni iya ruswa. Nka njye mfite ubutaka mu murenge wa Kigarama, nyo mpamvu navuze ko ngo ni angahe kugira ngo umuntu abone igishushanyo mbonera cy’inzu yo guturamo? Baduhe ibiciro umuntu ashobora no gutanga na ruswa y’ibihumbi 500 Frw.”
Undi muturage wo muri aka Karere nawe ati “Niba utanze ibyo bihumbi 10 cyangwa 20, ejo bakaza kugusenyera, n’ejo bundi bakongera uba wunguka? Icyo gihe ugera aho ukabyihorera. Ibyo bibazo bidakemutse, nta musaruro waboneka.”
Kuri uyu wa kabiri tariki 26 Mata 2022, mu Karere ka Kicukiro hatangirijwe ubukangurambaga buzamara icyumweru bugamije kurwanya ruswa mu mitangire ya Serivise, bwateguwe n’umujyi wa Kigali.
Umuyobozi Nshingwabikorwa w’Akarere ka Kicukiro Umutesi Solange, yasabye abaturage kwisabira amakuru ajyanye n’igishushanyo mbonera, bakirinda abacyiyitirira kuko bagamije kuyobya abaturage no kubashora mu itangwa rya ruswa.
Ati “Mu gishushanyo mbonera gishyashya umujyi wa Kigali urimo ugenderaho, hakomejwe no gushyira imbaraga mu kugisobanura no gukuraho amakuru navuga atariyo y’abiyitirira igishushanyo mbonera bakayobya abaturage. Ari nayo mpamvu umuturage tumugira inama yo kwisabira amakuru ku giti cye ku mutungo we, akanagaragaza umushinga agiye gukora kugira ngo wa wundi nawe ushaka kwiyitirira icyo gishushanyo mbonera ngo ajye mu nyungu ze bwite tumuburizemo.”
Ubushakashatsi bw’Umuryango urwanya ruswa n’akarengane, Transparency International ishami ry’u Rwanda, bwo muri 2021, bugaragaza ko Serivisi iza ku mwanya wa kabiri mu zamunzwe na ruswa ari ijyanye n’ibyangombwa byo kubaka, kuko muri 4% batanga ruswa mu nzego z’ibanze abagera kuri 61% ari abakeneye ibyangombwa byo kubaka.
DOSI Jeanne Gisele


text:
Nubwo ari uruhererekanemvugo rwogeye mu Banyarwanda ndetse n’abaturanyi babo, ariko nta n’umwe wari watubwira by’imvaho, niba koko ibivugwa kuri Nyirantsibura aribyo. Kuko amateka abidutekerereza, yatekerejwe mu buryo bw’umugani, ukuri kwa byo, ko kuracyari kure nk’ukwezi.
Ariko se, nibura ibimuvugwaho niyo byaba atari byo byaba byarakomotse he?
Iby’icyi gitekerezo cy’inkomoko cy’uko Nyirantsibura yanyaye ikiyaga cya Kivu, tubitekererezwa kwinshi harimo n’ukugaragarra mu gitabo cya Padiri Pages cyitwa: « UN ROYAUME HAMITE AU CENTRE DE L’AFRIQUE » cyasohotse mu mwaka wa 1933. Ni cyo cyaduhaye ibirari by’icyo gitekerezo cyabiciye bigacika, mu myaka iyinga 800 ishize.
Imkuru-nkomoko y’icyo gitekerezo, ikura umuzi ku ngoma y’Umwami w’u Rwanda Mibambwe Sekarongoro aho yari yaranyaze uwitwa Nyirantsibura wakomokaga mu mu gihugu cy’ u Bunyabungo kuri ubu haherereye mu Ntara ya Kivu y’Amajyepfo. Ibitekerezo bivuga ko Nyirantsibura yari mwene Muriro. Ibwami Nyirantsibura yari ashinzwe ibijyanye n’ isuku yo kwa Ndahiro Cyamatare.
Insiriri ya byo, yabaye igihe Umwami w’u Rwanda Mibambwe Sekarongoro Mutabazi aza gutekereza ibyo guhorera nyina Nyiramibambwe Nyabadaha waguye mu ntambara y’ Abanyabungo, ubwo Sekarongoro yahungaga Abanyoro ubwo bagabaga igitero cyabo cya kabiri ku Rwanda. Ni uko yiyemeza gutera u Bunyabungo. Icyo gihe yitabaza Muhoza umwami w’u Bugesera n’umwami w’i Burundi, bombi baremera.
Urugamba rwarashojwe, Abanyarwanda baratsinda. Mulira Muhoyo, umwami w’Abanyabungo agwa mu muheto w’Abanyabugesera. Urwo rugamba Sekarongoro yagabye mu Bunyabungo, ni rwo Nyirantsibura yanyazwemo ari umwana utaraba igihenga ( Imyaka 5), ni uko azanwa i Rwanda arererwa ibwami kimwe n’abandi bana baba barabuze ababyeyi mu ntambara u Rwanda rwarwanaga n’amahanga.
Nyirantsibura amaze gukura, ku ngoma ya Yuhi Ghima wazunguye se Sekarongoro ku ngoma, yabaye umwe mu banyamirimo b’ibwami, anakomeza iyo mirimo no ku ngoma ya Ndahiro Cyamatare.
Ni uko umunsi umwe umwami Ndahiro akoranya inama y’abatware be biga ku bijyanye n’imitegekere y’ingoma ye n’urunturuntu rwanukaga hagati ye n’abavandimwe be barimo Juru na Bamara bashakaga kumwambura ingoma.
Ni uko muri ako kanya bumva urusaku ruravuze, ibintu bibombogotana. Bari bibagiwe ko aho bakoreraga inama Nyirantsibura yari hafi aho arimo gukubura, ako kanya ngo serwakira yaraje isanza ibintu byose, bimwe irabisenya, ibindi irabimenagura ibihindura uburere! Abari aho barakangarana, bibaza ibibaye birabayobera.
Abapfumu b’ibwami, barahagobotse bakura abari aho mu rujijo, bemeza ko ari uburozi buvuye mu Bunyabungo, kubera uwo munyagano Nyirantsibura bazanye i Rwanda. Dore ko Abanyabungo bari inzobere mu kuroga, cyane cyane uburozi bwo gucuragura. Ni uko batangira kwiga icyakorerwa Nyirantsibura utangiye kubahamagariza ibirozi by’iwabo
Bamwe bati ” Akwiye gupfa”, abandi bati ” Hakwiye icyakorwa ngo bakize ingoma”. Ariko uwitwa Mpande ya Rusanga wari umwiru arahakana ati ntakwiye kwicwa. Uyu Mpande ya Rusanga yari asanzwe ari n’umupfumu w’ ibwami. Abandi barakomeza bati “Urusaku mwumvise ni ubukonikoni yaduteje buvuye iwabo mu Bunyabungo, yaturoze kandi yaroze igihugu cyose, kandi azaba impamvu yo gusenyuka kw’ ingoma, akwiye gupfa”.
Ni uko bakomeza kubiganiraho no kubinoza, bemeza ko Nyirantsibura atakwicwa ahubwo acibwa mu gihugu. Mpande nk’umwiru n’umupfumu w’ibwami yungamo ati “Kugira ngo twirinde amahano yagwirira igihugu cyacu uyu Munyabungokazi ameneye amaraso mu Rwanda, ni ngombwa ko tumuca tukamusubiza mu gihugu cye”.
Ababwira ko bamuha umugabo wo kumuherekeza akamuba hafi hanyuma yabyara umwana wa mbere wa mugabo akiba ingobyi y’ umwana hanyuma agahunga akajyana iyo ngobyi mu Bugesera ahitwaga mu Kibamba, bityo ingoma y’ i Rwanda ikaba irunamuwe bitewe nuko babonaga igeramiwe kandi ko byanga bikunze Ndahiro Cyamatare azagwa mu ntambara arwana na bene se bashakaga kumwambura ingoma.
Abatware bemera inama ya Rusanga ndetse n’umwami Ndahiro arabashyigikira. Biremezwa Nyirantsibura asubizwa iwabo mu Bunyabungo bamuha umugabo bajyana ngo amucungire hafi mu ibanga rikomeye. Bageze mu Kinyaga cy’u Bukunzi mu Majyepfo y’ Iburengerazuba bw’ u Rwanda bakirwa n’ umuhinza waho aba ari nawe urongora Nyirantsibura.
Uwo Muhinza ashaka gushimisha Nyirantsibura amwubakira urugo rwiyubashye mu kibaya kigari giteganye n’i Kinyaga ahagana mu Burengerazuba. Hashize iminsi Nyirantsibura arabyara. Mu gihe ariko yabyaraga ngo isuha yaramenetse maze amazi yuzura muri icyo kibaya i Kivu kivuga gityo! Ahantu hari hubatse urugo rwa wa muhinza hasigara hagati y’amazi yanga kumuhitana kubera ineza yagize haba ikirwa, ari cyo cy’Ijwi.
Iki gitekerezo kivuga ko Nyirantsibura yamaze kubyara baza kumushagara ngo barebe uruhinja. Muri ako kanya wa mugabo umwami Ndahiro Cyamatare yari yaratumye kwiba ingobyi aba arayifashe ayishyira mu gitete umwami yari yaramuhaye asohoka ubwo.
Ariko ngo uko yarushagaho kwatanya agana i Rwanda, ni ko mazi yuzuraga mu kibaya ahitana urutoki n’indi mirima yari ihari, ashaka kumuhitana na we, ariko we abasha kugera ku butaka, amazi ataramukoma imbere.
Umwami Ndahiro amubonye arishima hanyuma ahutiraho amwohereza mu Bugesera ahari haravuzwe na Mpande ya Rusanga. Ya ngombyi bayibamba aho bakoresheje amabuye arindwi nk’uko byemejwe n’indagu.
Nyirantsibura yaje kumenya ko umugaragu yari yarahawe yacitse kandi ko yanamwibye ingobyi y’uruhinja rwe. Maze aravuga ati “Nzi impamvu umugaragu wanjye yahunze”, ni umutwa buriya yari ashonje. Nyamara ntiyari azi ikibyihishe inyuma cy’uko iyo ngobyi yagombaga gucungura u Rwanda.
Umwana yahawe izina rya Ntsibura. Ntsibura akura abana na se na nyina hashira imyaka indi irataha.
Umunsi umwe Ntsibura abwira nyina ati “Mawe, umunsi umwe nzarwanya Ndahiro”. Nyina ati ni gute uzashobora kurwanya umwami w’ u Rwanda mwana wanjye na So byaramunaniye uratekereza ko uri umunyamahirwe kumurusha?”
Ntsibura ati “Nzagerageza, mwivune kuko namenye urupfu umwami yapfuye azize akagambane ka Sekuru wa Ndahiro Cyamatare witwaga Sekarongoro”. Nyirantsibura ntiyabasha gucubya amashagaga y’ umuhungu we.
Icyo gitekerezo cya Ntsibura yagejeje kuri nyina, yakomeje gukururukana na cyo ubwo ashaka kwihimura ku byo Abanyarwanda bagiriye umwami wa bo Mulira Muhoyo ku ngoma ya Sekarongoro Mutabazi wari Sekuru wa Ndahiro Cyamatare, ni bwo atumye kuri Bamara ngo bafatanye na Nzira ya Muramira, umwami w’u Bugara bagirize ingoma ya Ndahiro Cyamatare, Nzira ya Muramira yohereza Ingabo zitwa: “Abakongoro” ngo barwanye Ndahiro Cyamatare. Ari na bwo yatangiye i Rubi rw’i Nyundo, aguye mu muheto w’Abakongoro.
Ng’ayo ng’uko! Ng’iyo inkomoko y’umugani wabaye kimomo mu mateka y’u Rwanda, wa Nyirantsibura wanyaye i Kivu.


text:
Mu Rwanda
Mgr Siliveriyani Nzakamwita Yashyizwe Mu Kiruhuko Cy’Izabukuru
Umushumba wa Kiliziya Gatulika Papa Fransisiko yatangaje ko agize Mgr Papias Musengamana, wari usanzwe ari umuyobozi wa Seminari Nkuru ya Nyakibanda, Umwepisikopi wa Diyosezi ya Byumba.
Mgr Musengamana yasimbuye Musenyeri Siliveriyani Nzakamwita wahawe ikiruhuko cy’izabukuru.
Ku rubuga rwa Diyosezi ya Byamba handitseho ko Musenyeri Siliveriyani Nzakamwita yavutse taliki 20, Mata, 1943.
Muri iki gihe isi yari mu Ntambara ya Kabiri y’isi.
Yavukiye ahitwa Gatsirima muri Paruwasi ya Nyarurema Diyoseze ya Byumba.
1952-1957: Nibwo yize amashuri abanza i Kabare, i Rushaki n’i Rwaza.
Mu mwaka wa 1958 yinjiye mu Iseminari Nto Ya Mutagatifu Dominiko Savio ku Rwesero arangiriza amasomo ye muri Saint Paul i Kabgayi mu 1965.
Kuri uru rubuga( rwa Diyosezi ya Byumba) handitseho ko muri Nzeri 1965 yinjiye mu i Seminari Nkuru ya Nyakibanda ahabwa Ubusaserdoti ku ya 11 Nyakanga 1971 i Rushaki.
Ubu ni mu Murenge wa Rushaki mu Karere ka Gicumbi mu Ntara y’Amajyaruguru.
Kuva 1971-1975, yari Padiri wungirije muri Paruwasi ya Ruhengeri.
Yahavuye mu mwaka wa 1975 agiye kuba Padiri mukuru wa Paruwasi ya Janja kugeza 1986.
Hagati y’umwaka wa 1986 n’uwa 1989, yabaye umwarimu muri Seminari Nto ya Rwesero nyuma ayibera Umuyobozi.
Kuva Nzeri 1989 kugeza mu Ukwakira 1991, yari i LUMEN VITAE mu Bubiligi.
Iki ni ikigo cyo mu Bubiligi giharanira imibereho myiza y’abana.
Agarutse, yagizwe umwarimu ndetse aba ushinzwe umutungo muri Semimari Nkuru ya Rutongo yaje kubera umuyobozi muri Nzeri 1994.
Yagizwe umwepiskopi wa Byumba, ku ya 25 Werurwe 1996, ahabwa inkoni y’ubushumba ku ya 2 Kamena 1996 n’intego igira iti : FIAT VOLUNTAS TUA.
Iki ni Ikilatini mu Gifaransa basomanura ngo ‘Que Ta Volonté Soit Faite’, Mu Kinyarwanda ni ‘Ugushaka Kwawe Kubeho’.
Musenyeri Nzakamwita azibukirwa k’ukuba ari mu bihaye Imana bo ku rwego rwo hejuru bababariye ababiciye ababo muri Jenoside yakorewe Abatutsi.
Abavandimwe ba Siliveriyani Nzakamwita bashyinguwe mu Rwibutso rwa Jenoside yakorewe Abatutsi rwa Nyagatare mu Ntara y’i Burasirazuba.


text:
Table of Contents
Ese Jay-Z aba muri Illuminati? Donald Trump, Katty Perry na Beyoncé abo bose bivugwa ko baba cyangwa bashyigikiye Illuminati. Umuryango w’ibanga bivugwa ko urimo abantu bakomeye cyane kandi bagenzura abatuye isi.
Niba waba utaranumviseho Illuminati, birashoboka ko waba warabonye ibimenyetso bavuga ko ari ibyayo.
Mpandeshatu (triangle), n’ijisho bita ko ribona byose riboneka mu noti y’idorari rimwe rya Amerika.
Mu mashusho y’indirimbo zimwe na zimwe, imirongo imwe y’abahanzi igaruka kuri Illuminati.
Nko mu ndirimbo S&M ya Rihanna bamwe bagaragaza aho yerekana ko ari umuntu ukomeye muri uwo muryango.
Kuki abahanzi bakunda gusetsa bavuga Illuminati?
Umunyamakuru akaba n’umwanditsi w’ibitabo David Bramwell avuga ko muri macye ari ugusetsa.
Hari benshi ariko batwarwa kandi bakemera izi nkuru.
David Bwamwell ati: “Ndibuka igihuha cyakwiriye mu 1966 ko Paul McCartney wo mu itsinda rya Beatles [ryari rigezweho cyane icyo gihe] yapfuye mu mpanuka y’imodoka atashye.
“Kandi ko yahise asimburwa n’umu-DJ wo muri Canada basa neza neza wahise yiga vuba kuririmba no gucuranga guitar nka Paul”.
David Bramwell avuga ko Paul McCartney ubwe atigeze ahakana icyo gitekerezo.
Kimwe na McCartney, Jay-Z, Beyoncé cyangwa Rihanna n’abandi, nabo ngo ntibajya bahakana ibyo bivugwa.
Illuminati ni umuryango ugenzura isi mu ibanga?
Illuminati, ubundi, wari umuryango w’ibanga koko wo muri leta ya Bavaria mu Budage mu kinyejana cya 18.
Abawugize barwanyaga imigenzo yose, amategeko y’amadini ndetse n’ubutegetsi bw’igihugu.
Banditse igitabo cy’itegeko ryabo ko intego yabo ari uguhagarika ibikorwa byose bibangamiye abantu, bakabaho nta kibagenga cyangwa kibagenzura.
Ntabwo babigezeho, kandi uwo muryango wabo ntaho uhuriye na Illuminati ivugwa uyu munsi nk’uko David Bramwell abivuga.
Igitekerezo cyayo kiriho ubu ni uko hari abemeza ko urugomo (violence) n’ituze byose ari bimwe.
Bamwe mu babyemeraga batyo ni abitwa ‘Discordian movement’, bashinzwe mu 1965 mu biro by’ubutegetsi muri leta ya Texas muri Amerika.
Greg Hill na Kerry Thornley, abahungu babiri bigaga kaminuza, bakoze inyandiko zo gushinga uwo muryango wabo mu buryo bwemewe.
Iyo nyandiko ishimangira ingingo ko “urugomo narwo ari ingenzi kimwe n’ituze”.
Mu myaka ya 1960 na 70, iyo myumvire yarakwirakwiriye mu banyeshuri kuko gukwiza ibihuha n’amakuru atari yo byihutaga.
Iyo ntego ariko bariya bahungu bombi baje kuyihakana.
ramwell avuga ko aba bahungu bombi biyemeje kwandika igitabo kirimo ibyo bitekerezo byose bacyita “igitabo cy’aba-illuminati”
Bo batekerezaga ko byaba ari ibintu bishimishije gukwirakwiza urugomo n’amakuru y’ibinyoma ku bushake ku kitwa Illuminati, kandi babigezeho bandika inkuru zinyuranye bagaha ibinyamakuru.
Bandikaga inyandiko nyinshi bitiriye abantu batabaho, bavuga ko Illuminati atari ukuri cyangwa ari ukuri cyangwa hari abayishidikanyaho.
Icy’ingenzi kuri bo cyari uko icyo kiganiro kuri Illuminati buri wese yagombaga gukomeza kwibaza ikibazo ngo ‘ese koko Illuminati iriho?’
Igitekerezo cyakwiriye hose ku isi, igitabo banditse kandi cyarimo ibibazo bimwe nka ‘Ni inde warashe John F.Kennedy?’
Nubwo byinshi mu bitekerezo biri mu gitabo cyabo ari ibinyoma, byivangavanze n’amakuru amwe y’ukuri bituma hari ababyemera byose.
Icyo gitabo cyarakunzwe cyane ku buryo cyageze aho gikinwamo amakinamico na cinema.
Icyo gitabo n’izindi nyandiko bandikaga byinshi ubu ntibiboneka kuri Internet, ariko ibihuha kuri Illuminati byakomeje gukwirakwira uko abantu babiganira bamwe bakabyemera abandi bakabitangira ibimenyetso.
Gusa amaherezo n’ubundi umwanzuro ni uwawe, kwemera niba Illuminati ibaho cyangwa itabaho.


text:
Isomo ryo mu gitabo cy’umuhanuzi Yeremiya 26,1-9a
Yoyakimu mwene Yoziya, umwami wa Yuda, amaze kwima, Uhoraho abwira Yeremiya, ati «Uhoraho avuze atya: Hagarara ku kibuga cy’Ingoro y’Uhoraho, maze abaturage bose b’imigi ya Yuda baza gusenga bapfukamye mu Ngoro y’Uhoraho, ubatongere amagambo yose ngutegetse kuvuga, nta na rimwe usize. Ahari wenda bazumva, maze buri wese yihane imyifatire ye mibi, bityo nanjye ndeke amakuba nari ngiye kubateza kubera ubugome bwabo. Uzababwire uti ’Uhoraho avuze atya: Niba mutanyumviye ngo mwite ku mategeko yanjye nabahaye, kandi ngo mutege amatwi abagaragu banjye b’abahanuzi ndahwema kubatumaho, nyamara ntimubumve, iyi Ngoro nzayigenzereza nka Silo, n’uyu mugi nywugire urugero rw’ibivume mu mahanga yose y’isi.’»
Abaherezabitambo, abahanuzi n’umuryango wose bari bateze amatwi Yeremiya igihe yavugiraga ayo magambo mu Ngoro y’Uhoraho. Yeremiya arangije kuvuga ibyo Uhoraho yari yamutegetse kubwira umuryango wose, abaherezabitambo, abahanuzi na rubanda baramufata, bavuga bati «Wiciriye urwo gupfa! Uratinyuka guhanura mu izina ry’Uhoraho ngo ’Iyi Ngoro izaba nka Silo, n’uyu mugi uzarimbuke, ushiremo abaturage bawo!’»
Zaburi ya 68(69), 2.5ab, 5cd.8, 9-10, 14
Ndohora, Mana yanjye,
kuko amazi angeze mu ijosi.
Abanyangira ubusa, bararuta ubwinshi umusatsi wanjye;
abo banyazi bafite amaboko, barampiga,
baranyishyuza ibyo ntigeze niba.
Niyumanganya ibitutsi, ku mpamvu yawe,
nkemera gukozwa isoni n’ikimwaro;
nahindutse umunyamahanga mu bavandimwe,
mba n’intamenyekana muri bene mama.
Ni koko, ishyaka mfitiye Ingoro yawe riramparanya,
n’ibyo bagutuka ni jye bishengura.
Ubu rero, Uhoraho, wumve isengesho ryanjye;
igihe cyo kuntabara kirageze,
Mana, Nyir’ubuntu budashira,
undengere kuko ari wowe nkesha agakiza.


text:
#KwitaIzina2022: Imyiteguro irarimbanyije
Nyuma y’imyaka ibiri ishize umuhango wo Kwita izina abana b’Ingagi, uba mu buryo bw’ikoranabuhanga, kubera icyorezo cya Covid-19, abaturage biganjemo abo mu Murenge wa Kinigi mu Karere ka Musanze, bishimiye ko uyu muhango ugiye kongera kuba imbona nkubone, aho biteze kwakira imbaga y’abashyitsi bazaba baturutse imihanda yose hirya no hino ku isi.
Muri uyu muhango ugiye kuba ku nshuro ya 18, abana 20 b’ingagi ni bo bazitwa amazina, mu birori ubusanzwe biba bibereye ijisho. Kuri iyi nshuro ukaba uteganyijwe kuba tariki 2 Nzeri 2022.
Ku kibuga giherereye mu Mudugudu wa Nyagisenyi Akagari ka Nyonirima mu Murenge wa Kinigi, cyakira imbaga y’abaturage, abayobozi mu nzego zinyuranye n’abashyitsi baba baturutse hirya no hino ku Isi, muri iyi minsi hagaragara abaturage bahawe akazi, kajyanye no kuharimbisha no kuhakora isuku, mu rwego rwo kwitegura ibyo birori.
Umwe mu baganiriye na Kigali Today, yagize ati "Twishimiye aya mahirwe twongeye kubona nyuma y’imyaka ibiri yari ishize uyu muhango udakorwa imbona nkubone kubera Covid-19 yari yugarije Isi. Muri iki gihe cyo kwitegura ibyo birori bigiye kongera kubera hano iwacu, twahawe imirimo ijyanye no kuhakora isuku, ubwubatsi; hakaba n’abandi baboneyeho umwanya wo kongera kugaragaraza impano zabo, binyuze mu gukora imitako n’ibindi bihangano binyuranye bigurwa na ba mukerarugendo. Izi ni inyungu zikomeye cyane twatangiye kubona kandi natwe twiteguye kubyaza undi umusaruro uzatugeza ku byiza byinshi mu gihe kiri imbere.
Abaturage by’umwihariko bo mu Mirenge ikora kuri Pariki y’igihugu y’Ibirunga, basabwa kurushaho kunoza ibyo bakora, kugira ngo abazaza bagana Akarere ka Musanze, bazahasange ibyiza byinshi bitatse u Rwanda, nk’uko Guverineri w’Intara y’Amajyaruguru Dancille Nyirarugero.
Yagize ati "Uretse imyiteguro mu bijyanye no kurimbisha aho uriya muhango uzabera, n’aho abantu batuye n’utundi duce twose ba mukerarugendo n’abashyitsi bazifashisha, dusaba abaturage kurushaho kugaragaza uruhare rukomeye mu kwakira neza abashyitsi bazaza batugana. Bakwiye kunoza ibyo bakora kandi bakibanda mu mujyo wo kugaragaza umwihariko w’ibyiza bitatse u Rwanda, kuko abashyitsi twakira ahanani uretse kuba baba bagenzwa n’umuhango nyirizina wo Kwita Izina Ingagi, baba banagenzwa no kureba ibyiza byinshi bitatse u Rwanda, by’umwihariko ibibarizwa mu Mirenge ikora kuri Pariki y’Igihugu y’Ibirunga.
Kuva umuhango wo kwita abana b’Ingagi amazina watangira mu Rwanda, abagera kuri 350 ni bo bamaze kwitwa amazina.
Ingagi zifatwa nk’inkingi ya mwamba mu bukerarugendo bwinjiriza u Rwanda agatubutse buri mwaka, ugereranyije n’ibindi byiza nyaburanga bisurwa na ba mukerarugendo muri za Pariki.
Uwo musaruro ni na wo ukurwamo agenewe gufasha abaturage bo mu Mirenge ikora kuri iyi Pariki, mu mishinga inyuranye ibateza imbere.
Kuva mu 2005, mu Ntara y’Amajyaruguru miliyari zisaga eshatu z’Amafaranga y’u Rwanda, akaba ariyo amaze gushorwa mu mishinga, irimo iyo kwegereza abaturage bo mu Mirenge yegereye Pariki amazi meza, amashanyarazi, amashuri, amavuriro, imihanda n’ibindi bitandukanye.


text:
Kuri uyu wa kane gashyantare(4 février)hatangiye gukwirakwizwa ubutumwa bugaragaza agahinda abagatolika batewe no kugira abashumba batavugira intama bayoboye. Ibyo biri mu ibaruwa ifunguye yanditswe n’abiyita ko bahagarariye abandi bakristu.
Iyo baruwa yarushijeho gusakara ubwo hamenyekanaga inkuru y’ishyirwaho ry’umwepiskopi mushya wa Diyosezi ya Cyangugu, ariwe Mgr Edouard SINAYOBYE. Uko kuyikwirakwiza kandi byarushijeho kongera ubukana ubwo Mgr Célestin HAKIZIMANA wa Diyosezi ya GIKONGORO yabuzwaga n’abapolisi kurenga Nyamagabe, aho yari yerekeje i Huye guhura na mugenzi we wa Diyosezi ya BUTARE, Mgr Philippe RUKAMBA.
Ngo imodoka yari arimo yasubijwe ku Gikongoro(Nyamagabe)maze uwo MUSENYERI inzira ayihata ibirenge kugeza ahuye n’ivuye i Huye ije kumufata! Ababibonye bati « Ibi ni AKAGA! » Abandi bati » Yiboneye na we urwo hanze aha dupfuye. « Ese azakomeza kugendera mu BICU?
Icyo abo bakristu bashinja abepiskopi
Ubusanzwe Kiliziya Gatolika yemera ko uwabatijwe wese afite uburenganzira bwo gutanga ibitekerezo bivuye ku mutimanama we(conscience)kuko bishobora kugira akamaro iyo biyobowe na Roho Mutagatifu(Esprit Saint). Birakwiye kwibaza ibi bibazo: Ibirego by’aba bakristu bifite ishingiro? Ese Abepiskopi bafite ububasha buruta ubw’abandi baturage(citoyens)?Urwego rwabo se rutuma basimbura INTUMWA ZA RUBANDA(Députés)?Ese abataka cyangwa batabaza bo batumwe na nde by’ukuri?
Birazwi neza ko « Ntawe utaka atababaye. » Mu bibabaje abo bakristu twabishyira mu bice bitatu: a) Icya mbere ngo ni uko abepiskopi 2 bonyine(kuri 7 bariho mu Rwanda) aribo bemeye kubakira no kubatega amatwi. Ngo n’ubwo ntacyo byatanze kuva muri 2020, baruse ababamaganiye kure, bakabashumurira ababatera ubwoba.
b)Icya kabiri ngo bababajwe no kugira KARIDINALI ukomeje kwicecekera kandi ibintu bicika. Baragira bati: » Uwo Karidinali n’abanyamadini badafasha Leta kugaruka ku murongo mwiza, bakorera nde »?
c)Icya gatatu ngo ni uko bari bamenyereye kubona « IBARUWA Y’ABEPISKOPI IGENEWE ABAKRISTU » ibahumuriza mu bihe bikomeye, ikabaha n’umurongo w’imyitwarire ikwiye mu gihe cy’amage. Iki gihe kikajyana n’ibyo bise « Corona-Nyarwanda »(ingamba zihabanye n’iz’ibihugu bituranyi..), « GumamuRugo na GumamuKarere » ziri gusenya imiryango, « kugambanira abakristu kubera kwemera ko Insengero zifungwa » no mu bice amashuri afunguye…
Bati « kurebera bizageza ryari? »
Mu byemezo by’inama y’abaministri biherutse(2/2/2021)kuba baravuze ngo »Insengero zizakomeza gufunga imiryango« maze Abepiskopi bagakora nk’aho ntacyo bibatwaye, ngo « ni ukugwa mu mutego w’abashaka kwerekana ko umuntu yabaho neza adasenga kandi akabaho. »
Hagati aho ariko abantu babayeho nabi kubera IMISORO ikomeza kwakwa abadakora(ubutaka, code y’amazu..); hari kandi na « Tanga ibihumbi 10 wambaye agapfukamunwa nabi!« ; « Rara muri Stade »kandi abahawe icyo gihano batabanje gupimwa iyo Covid! Ibibazo ni byinshi…Kandi ngo « uwahawe byinshi azabazwa byinshi, akubitwe n’inkoni nyinshi!! »,ni ko Ivanjili itwigisha. Aha! Nkanswe mwebwe musanzwe mwitwaza izo nkoni!
Isomere iyo baruwa yose nawe wiyumvire kandi ushishoze ukuri kw’ibivugwa. Ushobora kubivuguruza muri commentaires:
By P.Protogène BUTERA


text:
Munyantwari Alfonse, Guverineri utazi amateka y’ u Rwanda nka senateri Bizimana !!!
Ubusanzwe hari amagambo umuntu w’umutegetsi wo mu rwego rwo hejuru atari akwiye kuvuga, ahubwo akaba afite inshingano yo gucyaha n’undi wese wayakoresha. Ariko rero ngo “umwambari w’umwana agenda nka shebuja” kandi ngo “umwera uturutse ibukuru bucya wakwiriye hose”. Twasomye ku rubuga igihe.com na hano kuri leprophete.fr ibyo senateri Yohani Damaseni Bizimana yavugiye mu kiganiro i Nyanza le 22/06/2012 ngo “Kayibanda na Gitera ntibari abayobozi, bari abicanyi”, maze guverineri w’intara y’amajyepfo, Bwana Munyantwari Alphonse akamwunganira avuga ngo “abakomoka mu majyepfo basabwe gukora ibikorwa byiza hagamijwe kurwanya igisebo abahakomoka batagize uruhare muri jenoside batewe n’abo bayigizemo uruhare”.
Kugirango umuntu abe umwicanyi, agomba kuba yifitemo urwango. Kugirango umuntu yigiremo urwango rutuma agera n’aho yica mugenzi we, agomba kuba ari injiji bihagije. Kandi Kayibanda ntabwo yari injiji. Iyo aba injiji ntiyari gushobora guhirika ingoma ya cyami, gihake na gikolonize akoresheje ibitekerezo bye gusa, atifashishije intwaro zimena amaraso ! Yari yifitiye ubwenge kamere burenze urugero. No ku birebana n’ubwenge bwo mu bitabo no mu mashuri, yari umuhanga cyane. Kuba atarashoboye kugera ku bupadiri byatewe n’uko irondakoko ry’icyo gihe ryatumaga Abatutsi ari bo bonyine bagera kuri iyo ntera. Ibyo mvuze kuri Kayibanda birareba kandi na Yozefu Habyarimana Gitera, Anastase Makuza, Aloys Munyangaju n’abandi barwanshyaka bose bagejeje Urwanda kuri demokarasi no ku bwigenge. Ubwo se ni bo bangaga Abatutsi cyangwa ni Abatutsi b’intagondwa babangaga?
Kuba nta rwango bari bifitemo bigaragarira no mu nyandiko zabo. N’ubu ziracyariho kandi zizahoraho. Senateri Bizimana nashaka azambwire murangire aho yazikura, hiyongereyeho n’izindi zahebuje mu bwiza za Bwana Aloys Munyangaju. Ikindi kigaragaza ko nta rwango bari bifitemo ni amavu n’amavuko, imigabo n’imigambi (manifestes) by’amashyaka yabo. Nk’ishyaka rya Parmehutu, dore ko ari ryo rikunze gushyirwa mu majwi, ryavutse ari ishyaka rishyigikiye ubwami, ariko rikanga akarengane. Ubwami na demokarasi bishobora kujyana. Ikibazo bahuye nacyo ni uko icyo gihe haari Abatutsi bamwe bumvaga rwose Umuhutu nta ruhare agomba kugira mu butegetsi bw’igihugu, ko Abahutu nta burenganzira bafite ku byiza by’Urwanda. Uko kunangira kw’intangondwa z’Abatutsi ni kwo kwatumye Parmehutu ihindurwa noneho ishyaka riharanira repubulika, MDR. Ubwo se Kayibanda na Gitera ni bo bangaga Abatutsi cyangwa ni Abatutsi bigize indakoreka babangaga ?
Igihe cya Kayibanda na Gitera cyari igihe giteye gite ?
Muri icyo gihe nibwo nk’intangondwa z’Abatutsi b’i Burundi bamaganaga Ludoviko Rwagasore zimubwira ziti “Paul Mirerekano ni umuntu mwiza, yitangiye Uburundi atitangiriye itama ;ariko kubera ko ari Umuhutu, ntabwo ari we washingwa kuyobora ishyaka rya Uprona”.
Ni igihe ministiri w’intebe w’Uburundi Petero Ngendandumwe w’Umuhutu wari warasimbuye Rwagasore yicwaga na Gonzalve Muyenzi, umututsi w’umunyarwanda wari warahungiye i Burundi. Ngendandumwe yarashwe avuye mu bitaro gusura umugore we wari umaze kubyara. Agatsiko k’Abatutsi b’intagondwa kayobowe na Albin Nyamoya kari katangiye gutangaza hose ko yapfuye yishwe hasigaye iminota 30 ngo Muyenzi amwivugane!
Ni igihe muri manifeste ya Lunari (UNAR), mu mabaruwa abiri y’abagaragu b’ibwami no mu myanzuro y’inteko y’inama nkuru y’igihugu yo muri Kamena 1958 Abatutsi bamwe b’intagondwa bashwishurizaga Abahutu ko ntaho bahuriye nabo. Igihe cyabo ni igihe izo ntagondwa z’Abatutsi zashatse gucecekesha ku ngufu abarwanashyaka b’Abahutu no kubica bitaretse. Koko bishemo bamwe, ariko abasigaye bakomeza urugamba kugera batsinze.
Turi mu gihe Abatutsi bamwe bahungaga Urwanda, Inyenzi zikarutera ari nta yindi mpamvu ibiteye usibye kuvuga ngo “nta muntu muzima wo gutegekwa n’Umuhutu”. Ubwo se Kayibanda na Gitera ni bo bangaga Abatutsi cyangwa ni Abatutsi b’abibone babangaga ?
Kuba hari Abatutsi bamwe bibwira, mu bujiji bwabo, ko bo ari ubwoko buruta abandi nk’abaNazi bo mu Budage igihe cya Hitler, kuba hari Abatutsi bamwe bibwira ko bo ari ubwoko bwatowe nk’ubw’Abayahudi, nta gihe bitateje ibibazo bikomeye mu mateka y’Urwanda, n’ubu biracyateza ibibazo kandi bizakomeza kubiteza niba bitagaruriwe hafi, mu maguru mashya.
Ese niba senateri Bizimana avuze ngo “Kayibanda na Gitera ntibari abayobozi bari abicanyi” :
(1)Abatamirizaga Karinga ibishahu by’Abahutu yabita iki ?
(2)Abarikoroje ku Rucunshu no mu myaka yakurikiyeho yabita iki ?
(3)Abagaburiraga inkota, amacumu n’imyambi yabo amaraso y’abana b’Abahutu yabita iki ?
(4)Abatwikiraga Abahutu mu majangara y’ibihunda kugira ngo barebe uko bapfa bagaraguritse yabita iki ?
(5)Abatumizaga inama ngo z’umutekano, hanyuma bakica abazitabiriye yabita iki ?
(6)Abataratinye kurasa urufaya umwana w’imyaka 7 wari wicaye ku bibero bya Musenyeri Inosenti Gasabwoya (w’umututsi !) i Gakurazo yabita iki ?
(7)Abababazwa n’uko hari Abahutu babacitse, n’uko batashoboye kubamariramo umujinya ngo babicemo benshi bashoboka yabita iki ?
Mu Rwanda icyaha cy’inkomoko n’ibisigisigi byacyo gikomeje guca ibintu.
Jenoside y’Abatutsi yo mu w’1994 yageretswe ku Bahutu bose, abazima n’abapfuye ndetse ngo n’abavuka ubu bavukana ingengabitekerezo yayo kubera ko “mwene Samusuri avukana isunzu”! None kuri icyo cyaha cy’inkomoko gishingiye ku bwoko, mburamatare w’intara y’amajyepfo, Bwana Alphonse Munyantwari yongereyeho ikindi gishingiye ku irondakarere ngo “abakomoka mu majyepfo basabwe gukora ibikorwa byiza hagamijwe kurwanya igisebo abahakomoka batagize uruhare muri jenoside batewe n’abo bayigizemo uruhare”.
Kuba uwo mu bwoko ubu n’ubu, kuba waravukiye mu karere aka n’aka nta pfunwe byagombye gutera. Ibikorwa byiza bigomba gukorwa iteka n’ahantu hose. Ariko gutegekwa kubikora kugirango uhongerere cyangwa wibagize ibyaha by’abo mukomoka hamwe ni agahomamunwa, ni ukuzira icyaha cy’inkomoko. Ni nka bya bindi by’umwana w’intama wahuriye n’ikirura ku mugezi byombi bigiye kunywa amazi. Ikirura kiti “ wa mwana w’intama we ko uri kuntobera amazi ?” Umwana w’intama ati “Ese nayagutobera nte kandi wowe uri haruguru, njye nkaba ndi hepfo?”. Ikirura kiti “Umva agasuzuguro kabo. Kandi umwaka ushize warantutse”. Umwana w’intama ati “Nari kugutuka nte se kandi umwaka ushize nari ntaravuka, dore nawe mfite amezi 2 gusa!. Ikirura kiti “Ubwo noneho niba atari wowe ni mukuru wawe”. Umwana w’intama ati “Ni njye mfura iwacu, byongeye kandi sindakurikirwa”. Ikirura kiti “Noneho ubwo ni so cyangwa sowanyu wantutse, ugomba kubyishyura”. Ubwo nyine ikirura gifata wa mwana w’intama kirawica kiwuziza icyaha cy’inkomoko!
Umwanzuro
Senateri Bizimana na mburamatare Munyantwari hagomba kuba hari ingingo nyinshi z’amateka y’Urwanda batazi cyangwa birengagiza. Byaba ubujiji, byaba kwigiza nkana, ibyo ari byo byose, baagombye gukurikiza ya nama y’abakurambere bacu igira iti “iyo umugabo abuze icyo avuga, aricecekera agasoma inzoga”. Nabo rero nibicecekere, bakomeze binyunyurize imitsi y’Abanyarwanda, birire imfashanyo z’amahanga zagenewe guteza Urwanda imbere, hanyuma bareke abarwanashyaka bagejeje Urwanda kuri demokarasi no ku bwigenge biruhukire iteka, baruhukire mu mahoro. Urwanda rw’ubu rukeneye abandi barwanashaka nka Kayibanda na Gitera.
Ese aho abategetsi batamenya kubaha abapfuye bazashobora kugira icyo bamarira abazima ? Ndizera ko ejobundi le 01/07/2012 ubwo Urwanda ruzaba rwizihiza imyaka 50 rumaze rwigenga Abanyarwanda batazabwirwa imvugo gito kandi nyandagazi nk’iriya ya Bizimana na Munyantwari.
Tugire amahoro.
Padiri F. Rudakemwa
HYPERLINK « http://www.gmail.com » t « _blank » Nahayo Luka (mardi, 26 juin 2012 19:19)
Dujye turamenya gushyira mu gaciro. Bityo buri gihe tujye turamenya ko abantu tutabona ibintu kimwe. Kera batwigishaga ko hari umuntu umwe udakora ikosa ariwe umuntu utagize icyo akora. Nibyo ntabwo waba Perezida ngo ureke gukora ikosa dore ko iyo uri Perezida ubazwa ibyangiritse byose mu gihugu iyo utagaragaje ababikoze ngo babihanirwe.
Njye mvuka ahahoze hitwa mu Rhgri/ mu majyaruguru. Nize i Butare/ Unr imyaka itandatu. Nahavuye nta muntu wo mu majyepfo ntonganye nawe kuko natojwe nkiri umwana muto urukundo iteka n’abasaveri. Gusa ngomba kuba naravuyeyo nta menye neza abantu bo mu majyepfo.
Ntabwo numva ukuntu abanyenduga nabonaga buri gihe banezerewe bakindaguje abatutsi nk’uko twabibwiwe. Ibi byabaye turi mu biruhuko. Ibi ariko ntabwo byandebaga cyane. Ariko icyantunguye kurushaho ni ukuntu abantu bo mu majyepfo batumije abanyeshuri bigaga muri Kaminuza bavuka mu bindi bice by’igihugu bakabagerekaho genocide muri Gacaca. Si ibyo gusa hari umugabo witwa Nsabimana Jean Baptiste wari Bourgmestre wa Ruhondo muri Mata-Nyakanga 94. Uyu mugabo yakoze uko ashoboye arokora abatutsi bose bari muri Komini yayoboraga. Gacaca y’iwabo yemeza ko ari umwere kandi ko agomba guhita arekurwa. Kubera amacenga yakoreshejwe muri Gacaca hazanywe Gacaca ya Muhanga. Imuhamya genocide anakatirwa burundu y’umwihariko. Hagomba kuba hari n’izindi ngero ntazi. None se ibi ntabwo biteranya abantu bo mu majyepfo n’abo mu majyaruguru? Uko njye mbibona ni uko buri gihe tugiye kujya turagerageza kumva neza ibitubayeho kandi buri gihe tukagerageza gushyira mu gaciro. Igikuru ni ukugerageza kumva undi kandi duharanira kurekeraho guhemukirana. Mbabazwa buri gihe no kubona abanyarwanda duhora mu guhemukirana bidashyira.
Nahayo Luka


text:
Ibicanwa n’ibinyabiziga byangiza umwuka, bigatera impfu nyinshi
Minisitiri ufite ibidukikije mu nshingano ze, Vincent Biruta, ndetse na Eng. Coletha Ruhamya, Umuyobozi Mukuru w’Ikigo REMA gishinzwe kubungabunga Ibidukikije, kuri uyu wa 22 Gicurasi 2019, bagiranye ikiganiro n’abanyamakuru ku iyangirika ry’umwuka mu Rwanda, abo bayobozi basobanura ko riterwa na bimwe mu bikoresho bisohora umwuka uhumanye.
Muri iyo nama hagaragajwe ko mu cyaro ndetse no mu mujyi hari ibikoresho bihumanya umwuka abantu bahumeka. Nko mu Mujyi wa Kigali hagaragara ubucucike bw’imodoka zisohora imyuka ihumanya umwuka abantu bahumeka, mu gihe mu cyaro hagaragara abatwika amashyamba, abatekesha inkwi, amakara, n’ibindi.
Eng. Coletha Ruhamya, Umuyobozi Mukuru wa REMA, yavuze ko buri wese afite uruhare mu kurinda umwuka, cyane cyane ku bikoresho byo mu gikoni, hibandwa mu kugura ibifasha abantu kugabanya imyuka mibi nka gaz.
Yagize ati “Muzi ko peteroli yongera iyangirika ry’ikirere! Tugenda kandi tubona mu duce dutandukanye tw’Igihugu aho ibikoresho birimo ibyo mu rugo cyane cyane ahataragera umuriro, bagicana udutadowa dukoresha peteroli. Yaba ibyo ducana nk’ amakara ndetse n’inkwi, ibyo byose ni ibyangiza umwuka duhumeka. Iriya myotsi yose ivamo, igenda ikwirakwira mu kirere, bigatuma wowe ubihumeka, bikaba byatera indwara z’ubuhumekero. Icyiza rero ni ugukangurira abantu gukoresha gaz kuko idufasha kugira ngo tugabanye ya myuka mibi.”
Minisitiri ushinzwe Ibidukikije, Vincent Biruta ,yavuze ko ihumana ry’umwuka abantu bahumeka ari intandaro y’impfu nyinshi ziboneka ku isi, aho 91% bicwa n’umwuka wanduye baboneka mu bihugu bikiri mu nzira y’amajyambere cyane cyane, hakaba higanjemo abagore n’abana biturutse ku bicanwa bakoresha bateka cyangwa bashaka urumuri,bigatera imfu nyinshi .
Raporo y’Ishami ry’Umuryango w’Abibumbye ryita ku Bidukikije igaragaza ko abantu bagera kuri miliyoni esheshatu n’igice (6.5) ari bo bapfa buri mwaka bazize indwara ziterwa n’ihumana ry’ikirere. Muri bo, abagera kuri miliyoni eshatu n’ibihumbi Magana inani (3,800,000) bahitanwa no guhumeka umwuka wanduye wo mu nzu, cyane cyane ukomoka ku bicanwa, cyangwa se uburyo bakoresha ngo babone urumuri. Minisitiri Biruta yasobanuye ko abantu 91% by’abatuye isi bahumeka umwuka wanduye cyane, biganje mu bihugu biri mu nzira y’amajyambere.
Hagarutswe kandi ku bucucike bw’ibinyabiziga bugaragara cyane cyane mu Mujyi wa Kigali, aho usanga huzuye imodoka na moto nyinshi zisohora umwuka wangiza ikirere, hagaragazwa kandi n’ingamba zigiye gufatwa mu kubigabanya.
Minisitiri Biruta yagize ati “Iyo urebye ibinyabiziga bigaragara mu Mujyi wa Kigali, usanga bifite ubucucike bukabije,ndetse n’imyuka yangiza ikirere ikiyongera. Mu kureba rero icyagabanya imyotsi iva mu binyabiziga hakoreshwa uburyo butandukanye, harimo gusuzuma ibipimo ngenderwaho ku binyabiziga, ndetse n’uburyo byagabanuka mu muhanda, harimo kuzana za modoka nini zishobora gutwara abantu benshi, no kubaka ibikorwa remezo nk’imihanda, dufatanyije n’abafatanyabikorwa, hari moto zaje zikoresha amashanyarazi. Ikindi navuga kuri ziriya modoka ni uko twatangiye inyigo yo gushaka za modoka zikoresha amashanyarazi.”
Mu kurwanya iyangirika ry’umwuka ,hatangwa inama yo gukoresha ibikoresho bidasohora umwuka wangiza ikirere, birimo gaz mu guteka nk’igikoresho kigabanya ihumanya ry’ikirere. Kugeza ubu 80% by’Abanyarwanda bakoresha inkwi naho 16% bagakoresha amakara. Ni mugihe raporo ivuga ku ikoreshwa rya gaz mu Rwanda igaragaza ko kuva muri 2016 kugeza ubu abakoresha gaz mu Rwanda bikubye inshuro eshatu.


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Inkwavu: Ubworozi bw'inkwavu bya kijyambere ngo zitange umusaruro mwiza cyane mu gihe gito
Ubworozi bw’inkwavu bya kijyambere
Urukwavu ni itungo rigufi ryororoka cyane kandi vuba, ntirucuranwa n’abantu ibiryo kuko rushobora gutungwa n’ibyatsi, byaba bibisi cyangwa byumye. Ubworozi bw’inkwavu bworoshye kubukora ndetse buba bwiza cyane kubafite amikoro make n’intege nke.
Ubworozi bw’inkwavu bufite agaciro mu mibereho y’abanyarwanda kuko butanga umusaruro uhagije mu gihe gito kandi muburyo bworoshye:
-
o
- Ntibutwara amafaranga menshi kandi imirimo yabwo ntivunanye o
- Inyama z’urukwavu zikungahaye ku ntungamubiri o
- Inkwavu zitanga ifumbire nziza kandi nyinshi, o
- Inkwavu ntizororerwa ahantu hanini
Ubworozi bw’inkwavu bugoboka vuba ababwitabira kuko bubyara amafaranga vuba kandi n’isoko rikaba riboneka.
Amoko y’inkwavu aboneka mu Rwanda
Mu Rwanda hari amoko atandukanye yínkwavu,itandukaniro rigaragarira ku mabara,ku musaruro no ku biro urunkwavu rupima. Inkwavu zigaragara mu Rwanda ni izi zikurikira:
Newo Zelande
-
o
- Ni urukwavu rufite ubwoya bwera kumubiri hose, o
- Urwo rukwavu iyo rukuze rupima hagati y’ibiro 4 na 4,5. o
- Rurororoka,rubyara hagati y’abana 6-7 rugacutsa 6 o
- Rugira amaso yiganjemo ibara ritukura
Kaliforuniya
-
o
- Urukwavu rw’umweru rugira amabara y’umukara ku matwi, ku maguru, ku murizo no ku munwa. o
- Rubyara abana bazima hagati ya 7-8 rugacutsa 7. o
- Urukwavu rw’ubu bwoko rukuze rushobora gupima ibiro 3,6.
Inyarwanda
-
o
- Ubwoko nyarwanda bugira amabara atandukanye ntibukunze kurenza ibiro 3 ariko bushoboye kurwanya irwara
Imyororokere y’inkwavu
Inkwavu zororerwa mu kiraro cyubatse neza gifite isuku kandi zikagaburirwa mu buryo bukwiye kugirango zirusheho gutanga umusaruro.
Kubaka ikiraro
-
o
- Akazu inkwavu zibamo kagomba kuba nibura kicaye kuri cm 75 uvuye kubutaka. o
- Agasanduku kagomba kuba gafite:ibipimo bikurikira; o
- Uburebure: m 1 o
- Ubugari: cm 75 o
- Ubuhagarike: cm55
Inzu inkwavu zibamo
Inzu igomba kuba nini ikurikije umubare w’inkwavu zibamo:
-
o
- Urukwavu rumwe rukuru rugomba kuba nibura mu mwanya uri hagati ya metero kare 0,6-0,7 o
- Urukwavu rucutse ruba mu mwanya nibura wa meterokare 0,1
Akazu gato cyane gatuma inkwavu zidindira ntizikure neza,kandi ntizigire ubuzima bwiza.
-
o
- Inzu y’inkwavu igomba kujyamo umwuka, ariko ikaba ikingiye neza umuyaga. o
- Inkwavu zigomba kubona urumuri,kubura urumuri bituma inkwavu zanga kubangurira cyangwa kubangurirwa zikagabanya uburumbuke bwazo. o
- Kugirango urumuri rwinjire mu kiraro, urugi rugomba kuba rukonzwe mu mukwege (akayungiro).
Urukwavu ni itungo rigomba ituze kugirango rwororoke kandi rugire ubuzima bwiza. Ibibuza inkwavu amahoro cyane cyane ni: urusaku rukabije ,ibisimba cyangwa amatungo azirya(imbwa, imbeba)
Isuku
-
o
- Isuku ni ingenzi cyane kugira ngo ubworozi bw’inkwavu bugire akamaro. o
- Urukwavu kurerwa n’imiti. o
- Umworozi agomba kurukingira mbere yuko rurwara. o
- Akazu k’urukwavu kagomba iteka guhorana isuku. o
- Isuku mu kazu ikingira indwara nyinshi nko guhitwa ibitukura n’ubuheri biterwa n’umwanda.
Akazu kagomba gusukurwa bihagije hagomba rero:
-
o
- Ibyo bubakisha akazu bigomba guterwa umuti; o
- Kwirinda inguni zishobora guhisha ibyuririzi(udusimba) o
- Mu kazu hasi hagomba gutuma amahurunguru n’inkari binyuramo, ni ukuvuga kuba arumukwege ,cyangwa ibiti bitegeranye hagati yabyo harimo cm 1,5 o
- Icyo ziriramo ibyatsi zitabyanduza. o
- Icyo ziriramo n’icyo zinyweramo byozwa buri munsi, o
- Urugi runini rutuma basukura neza hose.
Icyo ziriramo : Gishobora kuba agakombe umworozi akagafatisha k’urukuta rw’akazu kugirango urukwavu rutayamena.
Kugaburira inkwavu
Kugira ngo ikinyabuzima gikure, kigire ubuzima, cyororoke, kigire icyo gitanga kandi kirwanye irwara, gikenera amazi n’ibiribwa
Bimwe mu by’ingenzi urukwavu rurya
-
o
- ibyatsi nka:kimari,inyabarasanya,amasununu,igifuraninda,imigozi y’ibijumba, igicumucumu, urwiri, setaria, tripsacum, urubingo o
- Ibibabi by’ibinyamisongwe: ubunyobwa,soya,ibishyimbo,amashaza, mucuna,desmodium o
- Ibyatsi byumye: ibibabi by’ibigori, iby’ingano, ubwatsi bwumye, ibishishwaby’amashaza n’ibyibishyimbo o
- Amakoma acagaguye o
- Ibibabi by’amashu,karoti o
- Ibisigazwa byo mu gikoniariko uksreba neza ko nta macupa yamenekeyemo cyangwa ikindi cya komeretsa urukwavu mu kanwa. Ibyo bisigazwa bigomba kuba bifite isuku kandi bitarahuguta.
Kimwe n’abantu urukwavu rukeneye guhindurirwa indyo kugira ngo rukure neza. Ni byiza kongeraho kubwatsi inkwavu zirya son de riz,ibinyabijumba,impeke (bibashije kuboneka) umuceri utetse wasigaye;
Urukwavu rukoresha neza ibyatsi ariko kandi na none ruha agaciro ibiribwa bikize mu bitunga umubiri.
Umworozi ushaka kunguka cyane (kubona abana benshi kandi bakura vuba) mu bworozi bwe, ashobora kugura cyangwa ubwe akikorera imvange y’ibiribwa bikize kubitunga umubiri ahereye kubyo agura cyangwa yihingira.
Muriyo mvange hagomba kuba harimo :
-
o
- Ibiribwa bitera imbaraga o
- Ibyubaka umubiri o
- Za vitamine z’imyunyu
Dore ingero z’imvange nziza zitaruhije gukora umworozi yakwifashisha:
-
o
-
Ibigori bisekuye :Ibiro 3,5
Amasaka asekuye :ibiro 3,5
Turto (ubunyobwa cyangwa ibihoke): ibiro 3
Umunyu ishwagara,ifu y’amagufa :garama 300
-
o
- Ibigori bisekuye :ibiro 4
Igiheri cy’umuceri :ibiro 4
Soya ikaranze :ibiro 2
Umunyu ishwagara :garama 300
Izi ngero tumaze kubona, umworozi azikoresha ashaka ibiro 10 by’imvange y’ibiribwa bikize ku bitunga umubiri.
Imvange y’ibiryo igaburirwa bitewe n’icyiciro urukwavu rurimo.
-
o
- Inkwavu zikiri nto zikenera kugaburirwa indyo ikungahaye ku byubaka umubiri (soya,ubunyobwa) o
- Urukwavu rukuze rukenera cyane indyo ikungahaye ku bitera imbaraga (ibigori)
Kugirango umworozi agaburire neza inkwavu ze agomba:
-
o
- Kuziha ibyatsi byinshi binyuranye, iyo bivanze bituma inkwavu zirya cyane. o
- Kugirango inkwavu zororoke cyane,urukwavu rukenera kugaburirwa imvange o
- Kuziha ibyatsi bitemye byumutse. Umworozi abyanika igihe gito kugira ngo byumuke kuko iyo bitose cyangwa byarahuguse, bishobora gutuma inkwavu zimererwa nabi,igifi nti gikore neza. Iyo abyanika umworozi abishyira mu gicucu amaze kubisanza ahantu humutse. o
- Kuziha ibyatsi byishyi: inshuro 2 cyangwa 3 mu munsi kandi mu masaha amwe buri gihe. o
- Kwitondera ibyo agaburira inkwavu:ibyatsi bimwe byica inkwavu: ikibonobono, umukoni, umutambashi, umuyenzi, akaziranyo, inkarabwe, umwishywa…. o
- Guha inkwavu cyane cyane izonsa iteka amazi meza kand afutse.
Imyororokere y’inkwavu
Kubangurira:
-
o
- Muri rusange urukwavu rubangurirwa ubwa mbere rufite amezi 5 o
- Imfizi itangira kwimya ifite amezi 6 o
- Urukwavu rwotsa ukwezi mu bworozi bwa kijyambere,naho mu miryango isanzwe rukonsa amezi 2; o
- Urukwavu ruhaka ukwezi kumwe o
- Urukwavu rwongera kubangurinzwa nyuma yamezi atatu.
Mu gihe inkwavu nyarwanda zigaburirwa ibyatsi gusa zidashobora kubyara inshuro zirenze 4 ku mwaka, inkwavu zigaburirwa ibiryo mvaruganda zishobora kugeza kubyaro 5 mu mwaka kuko igihe cyo kongera kuzibanguriza kigabanuko (abana bacuka vuba, kuko bagaburirwa iyo ndyo ikungahaye ku ntungamubiri).
Uburyo urukwavu rubangurirwa
-
o
- Igihe cyo kubangurira urukwavu,umworozi niwe ukigena kuko urukwavu ntirutinda nk’ayandi matingo. o
- Iyo inda yamaganga itukuye, kaba akarusho igihe cyo kubangurirwa nyacyo. o
- Urukwavu rubangurirwa kare mu gitondo kare cyangwa ku gicamunsi bugiye kwira kandi bigakorerwa mu cyumba cy’imfizi. o
- Injiza inyagazi (isumba)mu kiraro cy’imfizi ubanje inda y’amaganga o
- Iyo rurangije kubangurirwa (iminota itanu irahagije)rusubuzwa mu kazu karwo.
Umubare w’inyagazi ku mfizi:
-
o
- Imfizi imwe irahagije ku nyagazi ziri hagati 10 na 15 ariko ibyiza ni uguteganya imfizi 2 kugirango zijye zisimburana o
- Imfizi imwe yimya inshuro zitarenze ebyiri ku munsi kandi iminsi itarenze 4 mu cyumweru, o
- Mu kwezi kwa mbere rukoreshwa buhoro buhoro kuku rutarakomera.
Gusuzuma niba urukwavu rw’inyagazi rwafashe
-
o
- Ntabundi buryo bushoboka uretse gukanda kunda hagati y’iminsi 10 na 14 urukwavu rumaze kubangurirwa(kurukanda bigomba gukorwa buhoro cyane kugirango rutaramburura, o
- Andika itariki wabanguriyeho urukwavu, o
- Iyo umworozi asanze rudahaka yongera kurubangurira bundi bushya.
Mu gihe urukwavu rwafashwe(ruhaka):
-
o
- Itwararike ko urukwavu rutabura amazi, o
- Gaburira neza urukwavu ruhaka
Kubyara: Urukwavu rubyara hashize iminsi mirongo itatu (30).
Gutegura ikiraro:
-
o
- Mbere y’uko urukwavu rubyara tegura ikiraro ruzabyariramo byibura mbere y’iminsi hagati y’ibiri(2)n’itanu(5). o
- Sukura neza ikiraro, usasemo utwatsi tworoshye kandi twumutse tudahanda o
- Tera umuti wica udukoko mu kiraro,Tegura neza icyari inkwavu zizakuriramo kuko zivuka ntabwoya zifite ningobwa rero kuzirinda icyazibangamira cyose
Igihe cyo kubyara:
-
o
- Hasigaye iminsi mike ngo rubyare, urukwavu rw’imfura amoya yo kunda rukayasasa kuri cya cyarire,
-
o
- Urukwavu ntirukenera gufashwa mu gihe cyo kubyara ahubwo rukenera umutuzo n’isuku. o
- Gusuzuma icyari bikorwa akanya gato nyuma yo kubyara; umworozi yigizayo urukwavu kugirango avanemo ibyana bya mfuye cyangwa imiziha urukwavu rutabashije kurya.
Kurekesha urukwavu abana b’urundi rwa byaye benshi cyangwa rutakiriho: Mu gihe hari inkwavu zagize ikibazo nyina igapfa ushobora kuzireresha kurundi:
-
o
- Umubare w’abana ruhabwa ntugomba kurenga 3; o
- Abo bana bagomba kuba batarengeje iminsi 5 bavutse; o
- Abo bana nabo bazabana ntibagomba kurutanwa iminsi.
Gucutsa
-
o
- Hagati y’ukweze n’igice (1.5)n’ameze 2 b’inkwavubavutse bose bavanwa kuri nyina umunsi umwe bagashyirwa mu biraro bisukuye ku mubare ungana na 7-8 muri buri ikiraro o
- Mbere yo gucutsa inkwavu ningobwa kuziha umuti w’umuzimire (impiswi y’ibitukura bita kogisidiyose),uwo muti ugakomeza gutagwa mu minsi 5 yuzuye. o
- Kirazira gushyira inkwavu zacutse aho zitisanzuye kuko bigabanya kororoka o
- Nyuma yo gucuka kugeza igihe cyo kugurishwa ;ni ukuvuga amezi 5-6,inkwavu zitungwa n’ibyatsi cyangwa ibinyampeke o
- Nyuma yo gucutsa, urukwavu ruhita rubangurirwa.
Iyo inkwavu zigomba kurenza icyo gihe cyo kubaho ,bitewe n’impamvu zitandukanye z’umworozi, nko kuba zaratoranyijwe kuzaba nk’ibyeyi, cyangwase zikaba zitabonerwa isoko ngo zigurishwe buri rukwavu rushyirwa ukwarwo iyo aramasekurume zigakonwa kugirango zikomeze zororwe hamwe n’amashashi.
Ibigenderwaho mu gutoranya imbyeyi zizakomeza mu bworozi
-
o
- Kwipfura kurinda abana barwo neza no kubarwanaho ; o
- Kubyara abana bazima benshi; o
- Gucutsa abana bazima bafite ibiro bishimishije; o
- Kutagira amahane
Gutoranya imfizi: Imfizi igurwa ahandi mu zindi nkwavu kugirango hatazavuka ikibazo cy’amacugane
Kumenya umubare w’inkwavu zorowe
-
o
- Kwambika urukwavu amaherena biba ngobwa o
- Aborozi basazwe bakoresha impapuro zigaragaza ubuzima n’imyororokereya buri nyagazi cyangwa se buri mfizi iri muri burikiraro kugirango hamenyekane neza umubare w’inkwavu ziri muri buri kiraro. o
- Ibyo byandikwa kw’ifishi ikamanikwa kuri buri kiraro cyangwa se iyo fishi ikabikwa niba hari ikibazo cyo kunyagirwa hanze cyangwa se kwangirika ,icyo gihe buri kiraro bishyirwaho inomero
Ibigomba kwandikwa kwifishi nibi bikurikira:
-
o
- Inkomoko (inkwavu rwakomotseho) o
- Ubwoko bw’urukwavu o
- Igihe rwavukiye o
- Igitsina o
- Inumero iruranga o
- Umubare w’inkwavu zororewe mu kiraro o
- Inshuro rumaze kubyara niba ari inyagazi
Amashashi azasimbura inyagazi zishaje atoranywa mu gihe cyo gucutsa niyo mpamvu biba ngombwa gukoresha ifishi izafasha muri iryo robanura.
Ubuzima bw’urukwavu
Kimwe no mu bundi bworozi urukwavu rukenera ubuzima buzira umuze kugirango rurusheho gutanga umusaruro uhagije.
Urukwavu rufite ubuzima bwiza ruba rugaragaza ibimenyetso bikurikira:
-
o
- Ijisho rikerebutse n’urwoya yuryamye kandi ruyaga; o
- Amatwi ahagaze ntagihushi kiriho; o
- Rutagaragaza akamyira ku mazuru; o
- Amaboko n’inda y’amase bifite isuku
Inyandiko yateguwe na NSHIMIYIMANA Arcade (anshimiyimana@yeanrwanda.org) hifashishijwe imfashanyigisho za MINAGRI


text:
Abafite ubumuga bw’uruhu bifuza ko muri komite nyobozi za Caritas Kigali habamo abafite ubumuga bw’uruhu kugirango babakorere ubuvugizi.
Iki cyifuzo cyatanzwe na Komezesunge Charles ufite ubumuga bw’uruhu, ubwo yitabiraga inama y’abakorerabushake ba Caritas Kigali yateranye tariki ya 8/5/2021 yasabye ko muri komite zabo bashyiramo ababana n’ubumuga bw’uruhu kugirango bajye babakorera ubuvugizi mu bibazo bahura nabyo.
Mu buhamya yatanze yagaragaje ko bahura n’imibereho igoye kubera uruhu rwabo kuko abantu benshi babanena ndetse hakaba nabakorerwa ihezwa mu muryango nubwo byagiye bikosoka buhoro buhoro kubera uruhare rwa Reta y’u Rwanda yabahaye agaciro.
Komezusenge ati “Nubwo reta yacu yadufashije bakadushyiriraho uburyo bwo kudufasha mu bibazo abafite ubumuga bw’uruhu duhura nabyo twifuza ko twagira ahantu hatandukanye badufasha kuvuga ibibazo byacu ndetse bakadufasha kubikemura”.
Komezusenge avuga ko uruhu rwabo rubabangamira ku buryo bibasaba kurubungabunga ariko ubushobozi bwo kubona amavuta yabugenewe yo kwisiga bikabagora kuko ahenze ndetse rimwe na rimwe bikabaviramo kurwara nka kanseri y’uruhu.
Padiri Twizeyumuremyi Donatien umuyobozi wa Caritas Kigali asanga icyifuzo cya Kuradusenge ari cyiza kandi ko bazagishyira mu bikorwa kugirango babakorere ubuvugizi aho biri ngombwa.
Ati “dusanzwe dukorana n’abafite ubumuga butandukanye ubu rero ubuvugizi ubwo aribwo bwose twakorera ababana n’ubumuga bw’uruhu ni ngombwa ko nabo tubibuka icyo dushoboye tukabafasha.
Ibikorwa byo gufasha abafite ubumuga yavuze ko ari ingenzi kuko bikubiye mu nyigisho y’inyandiko ya Papa Francisco ivuga ku byishimo by’urukundo (La joie de l’amour).
Padiri Twizeyumuremyi yemereye uyu Kuradusenge icyifuzo cye cyo gushyira abafite ubumuga bw’uruhu muri komite za Caritas Kigali kuko bizabafasha kumenya no kubakorera ubuvugizi mu bibazo bafite.
Padiri Twizeyumuremyi avuga ko nubwo abafite ubumuga bw’uruhu rwera mu Rwanda bagira ibibazo byinshi ntibabura kwishimira intambwe imaze guterwa mu Rwanda bishimira ko Abanyarwanda bamaze kugera ku rwego rushimishije rw’imyumvire, aho batakibaha akato nk’uko byahoze, ahubwo bamaze kumenya ko abafite ubumuga bw’uruhu rwera, na bo ari abantu nk’abandi kandi bashoboye.
Mu mwaka wa 2013 nibwo Umuryango w’Abibumbye wemeje ko tariki ya 13 Kamena ari umunsi ngarukamwaka wo kuzirikana imibereho y’abafite ubumuga bw’uruhu.
Mu Rwanda uyu munsi wizihijwe ku nshuro ya karindwi, ariko kubera icyorezo cya Covid-19, ukaba wizihijwe hifashishijwe ikoranabuhanga aho abanyamuryango bari mu ngo zabo.


text:
Fiberglass umwenda silika gel fireproof umwenda silicone yatwikiriye
Ibicuruzwa birambuye
Ibicuruzwa
UMUTUNGO
• Ikoreshwa hagati yubushyuhe buke -101 ℃ kugeza ubushyuhe bwo hejuru 315 ℃.
• Irwanya ozone, ogisijeni, urumuri, nubusaza bwikirere, kandi ifite ibihe byiza byo guhangana nikirere mukoresha umurima.Igihe cyo kubaho gishobora kugera ku myaka 10.
• Ifite imikorere yimikorere myinshi, dielectric ihoraho ya 3-3.2, hamwe na voltage yo kumeneka ya 20-50KV / MM.
Dufite ubwoko bwinshi bwa fiberglass igenda:Ikibaho,gutera hejuru,SMC igenda,kugenda neza,c ikirahure, na fiberglass igenda yo gutema.
GUSABA
• Ibiringiti bivanwaho kuri valve, flanges, pompe, ibikoresho, hamwe no gukingira.
• Iki gicuruzwa cyagenewe gukoreshwa nkibikoresho byingenzi byifashishwa mu guhuza imiyoboro yoroheje kandi birashobora no gukoreshwa nkibikoresho byo kureba amajwi yerekana ibiringiti hamwe nibindi bikorwa byinshi.
• Kuvanaho udukariso twakuweho, Igipfukisho cya Flange, Imyenda yo gusudira, imyenda yumutekano, ibipfukisho byibikoresho, guhuza kwaguka.
• Gukuraho ibiringiti bikururwa, guhuza kwaguka, imyenda yo gusudira, gutwikira ibikoresho, ibipfukisho bya flange, imyenda yumutekano.Iki gicuruzwa cyakozwe cyane cyane kubushyuhe bwo hejuru (500 ° F) ibiringiti bivanwaho, hamwe na flange na valve bitwikiriye aho umwenda woroshye kandi woroshye wifuzwa cyangwa ukenewe.
• Irashobora gukoreshwa nk'umwenda ukingiriza.
Imyenda ya E-Ikirahure
Gupakira no kubika
· Buri gice cyaumwenda wa fiberglassni ipaki imwe kugiti cye, kandi ibisobanuro byayo ni metero imwe * metero imwe.
· Mu gupakira pallet, ibicuruzwa bishobora gushyirwa kuri horizone mu buryo butambitse kandi bigashyirwa hamwe no gupakira no kugabanya firime.
· Kohereza: ku nyanja cyangwa mu kirere.
· Gutanga amakuru arambuye: iminsi 15-20 nyuma yo kubona ubwishyu mbere.


text:
Kimwe mu bintu by'ingenzi mu mirimo iyo ari yo yose yo gucapa ni icapiro - ni ubuhe bwoko bw'icapiro rikoreshwa bigira ingaruka cyane ku musaruro rusange w'umushinga.Dore ibyo ukeneye kumenya kubyerekeye gucapisha bitandukanye nuburyo bwo guhitamo igikwiye kumushinga wawe wihariye wo gucapa.
Icapa ni iki?
Icapiro nigice cyubwoko bwose bwa printer zikoreshwa muburyo bwo kwimura ishusho wifuza kubitangazamakuru wahisemo.Icapiro rizatera, kwandika, cyangwa guta wino kurupapuro rwawe muburyo bukenewe kugirango utange ishusho irangiye.
Uburyo bukorwa hamwe numubare wibikoresho byamashanyarazi hamwe na nozzles nyinshi zizaba zifite amabara atandukanye.Kenshi na kenshi, ibicapo bizaba birimo wino zirimo cyan, umuhondo, magenta, numukara hamwe namabara yinyongera rimwe na rimwe harimo magenta yoroheje, na cyan yoroheje.
Imiyoboro y'amashanyarazi izohereza ubutumwa kumpapuro zanditse zerekana buri kimwe nigihe wino ikeneye gusohoka.Ubusanzwe uzasangamo ibicapiro mumacapiro ya inkjet, aho icapiro ryumutwe uzaboneka kenshi imbere imbere ya wino cyangwa printer ya cartridge.
Iyo ishusho yoherejwe kuri printer, icapiro ryakira amakuru yishusho nkamabwiriza nyuma azasuzuma ubukana bukenewe, umubare, hamwe n’aho inkingi izakenerwa.Ibarura rimaze kurangira, umutwe uzagenda utambitse ugenda umurongo kumurongo kugeza urangije ishusho.
Kuki guhitamo neza iburyo ari ngombwa?
Guhitamo icapiro ryukuri birakenewe mugihe ukoresheje wino yihariye ariko nanone kugirango ugere kubisubizo wifuza kuva mubice byacapwe.Mugihe cyo gucapa, ibitonyanga bya wino kugiti cyashyizwe kuri substrate bizagira ingaruka kumiterere rusange yishusho.Ibitonyanga bito bizatanga ibisobanuro byiza nibisubizo bihanitse.Ibi nibyiza cyane mugihe urema byoroshye gusoma inyandiko, cyane cyane inyandiko ishobora kuba ifite imirongo myiza.
Gukoresha ibitonyanga binini nibyiza mugihe ukeneye gucapa vuba utwikiriye ahantu hanini.Ibitonyanga binini nibyiza byo gucapa ibice binini binini nkibimenyetso binini.Niba igice cyawe gisaba gukemurwa cyane, gifite ibisobanuro bito cyangwa byiza, ukoresheje icapiro rya piezoelectric rifite igenzura ryiza ryubunini bwibitonyanga bizaguha ishusho nziza.Kubice bishobora kuba binini ariko bidasobanutse neza, tekinoroji yubushyuhe irashobora gutuma kubyaza umusaruro bidahenze kandi akenshi biguha igice kibereye ibyo ukeneye.
Irangi ukoresha hamwe nubwiza nibisobanuro igice cyawe cya nyuma gisaba bizaba ibice bibiri byingenzi byerekana ubwoko bwimyandikire izakora neza kumushinga wawe wo gucapa.


text:
Nubwo ari ubunini buke bwa diameter, twongeyeho igishushanyo cyumukara gisanzwe cyagura abanyeshuri muburyo bwa lens.Abanyeshuri baragutse bitagaragara.Impinduka nke zizadutandukanya muri rusange.Igishushanyo cyuruhererekane cyashushanyijeho ibibara, bigatuma lens zacu zisa nkibisanzwe kumaso.Tekinoroji ya lens iracyakoresha 38% -42% byamazi, kugirango amaso atazuma hamwe no kwiyongera kwigihe.Lens ikozwe mu bikoresho bya HEMA + NVP, bigabanya guhuza poroteyine za ocular zifata lens, bityo bikagabanya kumva umubiri w’amahanga mu jisho.Tekinoroji ya Sandwich ishyira ibara ryamabara hagati yuburyo bubiri bwo guhuza kugirango wirinde ibara kwanduza ijisho ryijisho, ridashobora gusa guhaza ubwiza bwubwiza bwawe, ariko kandi ritanga urwego runini rwumutekano no kurinda amaso yawe.Kandi ibi nibikomeza byujuje ibisabwa byujuje ubuziranenge.
1. Lens ikozwe mubikoresho bya HEMA + NVP kugirango igabanye kwifata kwa poroteyine ocular kuri lens, bityo bigabanye kumva umubiri w’amahanga mu jisho.
2. "Sandwich" tekinoroji ya sandwich ishyira urwego rwamabara hagati yuburyo bubiri bwihuza kugirango wirinde ko amabara yanduza ijisho, ibyo bikaba bidahuye gusa nubwiza bwawe bukenewe, ariko kandi bitanga urwego runini rwumutekano kuri amaso yawe.
3. Igikorwa cyo gukingira izuba, kigaragaza imirasire ya ultraviolet izuba, bigira uruhare runini mukurinda amaso, bityo bikarinda amaso yacu kwangirika kwimirasire ya ultraviolet.
4. Icyemezo cyumutekano wibicuruzwa, CE, icyemezo cya FDA, kugirango umenye neza ko ubuziranenge bwibicuruzwa bujyanye n’amabwiriza agenga isoko ry’ibanze ku bicuruzwa bisa, kandi urashobora kubigura ufite ikizere.
5. Amahitamo atandukanye kugirango uhuze ibyo umukiriya akeneye.


text:
Isomo ryo mu gitabo cy’Intangiriro 17,3-9
Abramu yubika umutwe ku butaka, Imana iramubwira iti «Ngiri rero Isezerano ryanjye nawe: uzaba sekuru w’imiryango itabarika. Nta bwo bazongera kukwita Abramu, ahubwo izina ryawe kuva ubu ribaye Abrahamu, kuko nzakugira sekuru w’imiryango itabarika. Nzaguha kororoka cyane, nzakuvanamo imiryango, kandi abami bazakuvukaho. Nzagirana Isezerano nawe, nzanarigirane n’abazagukomokaho. Iryo Sezerano rizahoraho, kugira ngo mbe Imana yawe, n’iy’urubyaro rwawe ubuziraherezo. Wowe n’urubyaro rwawe nzabaha gutunga burundu iki gihugu wasuhukiyemo, igihugu cyose cya Kanahani, maze nzababere Imana.» Imana ibwira Abrahamu, iti «Uzakomeze rero Isezerano ryanjye, wowe n’abo uzabyara, uko ibisekuru bizasimburana.
Zaburi ya 104(105), 4-5, 6-7, 8-9
Nimugarukire Uhoraho Nyir’ububasha,
mushakashake uruhanga rwe ubudahwema.
Nimwiyibutse ibikorwa bye bihebuje,
ibitangaza yakoze, n’amatangazo yivugiye,
mwebwe, nkomoko ya Abrahamu umugaragu we,
bahungu ba Yakobo, abatoni be!
Ni we Uhoraho, Imana yacu,
umugenga w’isi yose.
Ahora yibuka ibyo yasezeranye bidasubirwaho,
ijambo yarahiriye amasekuruza igihumbi,
rya sezerano yagiranye na Abrahamu,
a


text:
Umuhanzi Edouce amazina ye ni Irabizi Thaddy, yavutse kuwa 5 Kamena 1991. Avukira mu Karere ka Rusizi. Ni mwene Safari Landouard na MUkavuganeza Laurence. Avuka mu muryango w’abana 8, akaba ari umwana wa kane mu muryango. Amashuri abanza yayarangirije i Rusizi, ku kigo cya Ecole Primaire de Gihundwe. Ayisumbuye yayize i Cyangugu aza gukomereza ku Gisenyi, ku kigo cya Lycee de Gisenyi, akaba ari ho yarangirije icyiciro cya mbere (Tronc Commun).
Nyuma yaho yaje kujya mu gihugu cya Uganda, aho yari agiye gukomereza amashuri ye. Ageze muri icyo gihugu yaje gusanga imyigire yahoo itandukanye cyane n’iyo mu Rwanda biza kumudindiza. Nyuma yaje kugaruka mu Rwanda ahagana mu kwezi kwa Kanama 2010, hanyuma atangira kwigaragaza mu ruhando rwa muzika.
Yaje kugana ishuri rya King David i Kanombe, aho yaje gukomereza amashuri ye mu mwaka wa kane w’amashuri yisumbuye. Nyuma y’uwo mwaka yaje, yarushijehokumenyekana cyane mu muziki mu ndirimbo nka Sinakwangaga yakoranye na Lick Lick (iyi ikaba ari nayo ndirimbo ye ya mbere). Indi ndirimbo ni Akandi ku mutima yatumye noneho arushaho kwamamara no kumenyekana hirya no hino mu Rwanda.
Mu kwezi kwa gatatu yaje gushaka, kujya mu gihugu cya Afurika y’Epfo gukomerezayo amasomo y’ibijyanye na muzika. Byatumye adakomereza amashuri ye mu kigo yigagaho nuko atangira kwigira mu rugo abifashijwemo n’abarimu bamukurikiranira hafi.
Kimwe mu bintu avuga ko byamugoye ni ukubangikanya umuziki n’amasomo ariko ko kugeza na n’ubu yifuza gukomeza kwagura impano ye ya muzika abihuza n’amasomo.
Gukora cyane mu muziki byatumye ahamagarwa mu bagombaga guhatanira umwanya w’abahanzi bazamutse mu mwaka wa 2010 muri Salax Awards. Ibi bikorwa byose yari abifatanijemo n’umuryango we hamwe na Irambona Robert wari umujyanama (manager) we. Uyu Irambona avuga ko yamufahije muri byinshi mu buhanzi bwe kandi akaba anamushimira, hamwe n’ababyeyi be batahwemye kumuba hafi.
Arateganya gukora ibitaramo bitandukanye, haba i Cyangugu iwabo aho avuka ndetse n’i Gisenyi. Ati : “Ndashaka ko uyu mwaka nzazahukoramo ibikorwa byanjye byose bya muzika, ngashyira hanze album ndetse ngasohora n’indirimbo nyinshi.”
Indirimbo ye ya gatandatu Ese uzanyumva, ni kimwe mu bihamya ingufu yinshi ashaka kugaragariza abakunzi be. Muri iyi minsi kandi arateganya gushyira hanze amashusho (Video) y’indirimbo Winsiga.
Asoza agira ati :”Ndashimira cyane abakunzi banjye bakomeje kumba hafi n’ubu bakaba bakimba hafi mubyo nkora byose.”
Indirimbo z'Umuhanzi Edouce Zikunzwe
1 Zahabu - Edouce
2 Winsiga - Edouce
3 Sinakwangaga - Edouce
Reba Video
Urukundo
Umuhanzi Irabizi Thaddy aka Edouce
at 04:06
Labels: abahanzi nyarwanda, ibyamamare


text:
KU WA 6 W’ICYA 2 CY’IGISIBO 06/03/2021
Amasomo: Mik 7, 14-15.18-20; Zab 103 (102); Lk 15, 1-3.11-32.
Yezu asangira n’abanyabyaha
Dukomeje igisibo dore ibyumweru bibiri birarangiye. Amasomo matagatifu kuri uyu wa 6, aragaruka ku matwara adasanzwe y’Imana ya Isiraheli Umwana wayo Yezu yashyize mu bikorwa ku buryo bugaragara.
Umuhanuzi Mika arangiza igitabo cye arata Imana: ntihemuka, igira impuhwe. Umuryango wa Isiraheli wari ugeze aho wishinja icyaha cyo kwitandukanya n’Imana ari na cyo cyakururiye akaga igihugu cyose. Mu by’ukuri, nk’uko Mika abivuga, nta mana yindi yagereranywa n’Uhoraho. Uhoraho yihanganira icyaha akirengagiza ubugome bwa muntu. Ni na ko ariko ahora ategereje ko abantu bisubiraho bakamukunda kuruta byose.
Kuki Uhoraho ahora ategereje ko abantu tumumenya tukamugana? Kuki ataduhonyora igihe twacumuye? Ni ukugira ngo Ingoma ye igere mu mitima ya bose. Hariho abantu bagira ibyago bakarinda bapfa nta kuri bamenye kubaganisha mu ijuru. Hari n’abandi babaho bituriye mu byaha ubuziraherezo. Ese ibyo biterwa n’iki? Biterwa n’uko kamere muntu yakomeretse cyane kuva kuri Adamu wa kera hamwe na Eva umugore we. Mu by’ukuri, kamere muntu yarasenyutse. Imana yagaragaje urukundo rw’iteka ntiyarimbura burundu inyoko muntu. Ahubwo yiyemeje gusanasana kameremuntu n’ubwo ubumene buyigaragaraho budateze kuzimira. Inzira Imana ituyoboyemo, ni iyo gucengerwa n’Ijambo ryayo, tukagendana n’Umwa we ari we udusanasana buri munsi. Nta kindi cyamuzanye ku isi kitari ukugira ngo dukire.
Umwana w’Imana si umunyabyaha ibyo turabizi. Ariko yakunze abanyabyaha. Mu isi y’icyo gihe mu Bayahudi, hari abantu bibwiraga ko ari intungane ku buryo uwitwaga umunyabyaha wese batashoboraga kumwegera. Bamuhaga akato bakamuha urw’amenyo. Twumvise mu Ivanjili ukuntu abirasi mu Bafarizayi no mu Bigishamategeko basakuje bakibaza byinshi ku buryo Yezu yakiraga abasoresha n’abanyabyaha.
Umugani Yezu yabaciriye, wa wundi twita Uw’umwana w’ikirara, uratwumvisha neza ukuntu Imana ari umubyeyi udatererana abana be n’ubwo bahinduka ibigoryi bayisuzugura. Uwigize indangare ajya kure y’Imana kandi birangira amerewe nabi. Umwana muto w’uriya mugabo Yezu avuga mu mugani, yatse umugabane we ajya mu mahanga ya kure ubutunzi abutera inyoni akibera mu isindrwe no mu isambana. Igihe cyarageze biramushirana aramangara biramuyobera. Yigiriye inama asubira kwa se. Uwo mubyeyi yamwakiriye neza aramwondora kandi amukorera ibirori umwana arongera aba umwana mwiza ukunzwe. Ngicyo icyo Imana idutegerejeho: kuyigarukira igihe twagiye kure. Itwakirana urukundo nyakuri.
Arahirwa umuntu wese wamenye ko Imana Ishoborabyose ari Se wo mu ijuru. Uwo nguwo amenya ibanga ry’Umwana w’Imana Yezu Kirisitu. Akunda kumva ijambo rye rikamuryohera. Uwo ahora mu nzu ya se kuko ntacyo yamuburana. Amenya n’amabanga menshi y’iby’ijuru akihatira kubishakisha. Ashobora kugira intege nke muri kamere ye ya muntu. Cyakora amenya gutandukanya icyiza n’ikibi akihatira kunyura Imana n’abantu akabakunda nk’uko Yezu Kirisitu yabakunze.
Muri iki gisibo, dukomeze kwisuzuma tumenye igipimo urukundo dufitiye Imana rugezeho. Nitwumva tudohoka twisame tutarasandara twakire imbabazi mu Ntebe yazo Ntagatifu. Dusuzume kandi uburyo turangwa n’urukundo: rube urukundo rukuza Imana rutagamije icyaha. Iyo abantu babiri bakundanye bafashanya kugana Imana, nta cyiza kibaho nk’iyo bahuye baganira bahuje urugwiro. Urwo rugwiro ruranga abakundana ni umusogongero w’urugwiro tuzakiranwa mu ijuru niturangiza ubuzima bwacu hano ku isi. Dukomeze dutwaze tugana Yezu, nta kizatubuza kwinjira muri Pasika ye.
Nasingizwe iteka. Umubyeyi Bikira Mariya aduhakirwe. Abatagatifu duhimbaza, Koleta, Roza wa Viterbe, Klawudiyani, Olegariyo, Yuliyana wa Toledo, Anyesi wa Praga, badusabire kuri Data Ushoborabyose.
Padiri Cyprien Bizimana


text:
Gakenke: Igikorwa cyo gucukura imirwanyasuri kitezweho umusaruro
Abaturage bo mu karere ka Gakenke, mu Mirenge ya Gakenke na Nemba, bavuga ko igikorwa cyo gucukura imirwanyasuri mu mirima yabo; bakitezeho kongera umusaruro mu buhinzi bwabo ndetse n’ubworozi , cyane ko batagiraga umusaruro mwiza biturutse ku isuri yatwaraga ibihingwa byabo n’indi mitungo.
Kubera ubuhaname bw’imisozi igize aka karere, byatumye mu bihe by’imvura nyinshi, amazi atwara ibihingwa , amatungo ndetse n’amazu, bitaretse n’ubuzima bw’abantu.
Mu rwego rwo guhangana n’iki kibazo ku bufatanye n’abafatanyabikorwa, hakozwe imirwanyasuri (utundumburi n’imiringoti) hagamijwe kubungabunga ubutaka bwatwarwaga n’amazi bigatuma umusaruro uba muke.
Bimenyinama David wo mu Murenge wa Gakenke, Akagari Rusagara avuga ko mbere bahingaga imyaka igatwarwa n’isuri bigatuma batihaza mu biribwa ;none kuri ubu barishimira umusaruro bari kubona nyuma yaho imirwanyasuri imaze gukucurirwa mu masambu yabo, ndetse n’amaterasi y’indinganire, nk’uko yabitangarije ingenzinyayo.com .
Yagize ati “Uretse gutwara ibihingwa byo mu mirima y’imusozi, aya mazi yamanukaga ubutaka akaburoha mu muhanda rusange (kaburimbo) bigatuma ingendo zihagarara, ndetse akanasenye ingo z’abaturage”.
Bimenyinama akomeza agira ati “Kuva aho akarere gashyiriye ingufu mu gukora imirwanyasuri, n’imiyoboro miremire, umusaruro wariyongereye kuko mbere aho nahingaga nezaga ibiro nk’ijana na mirongo itanu by’ibigori n’ibiro ijana by’ibishyimbo, ariko kugeza ubu nsaruraibiro 250 by’ibishyimbo na Magana ane by’ibigori;nakubwira kandi ko ibi kugira ngo tubigereho ni uko twumvise inama twagiriwe n’akarere kacu ku bufatanye na REMA mu rwego rwo ,kubungabungas ibidukikije”
Bamponerineza Veronika utuye mu Murenge wa Nemba mu Kagari ka Buranga ;nawe avuga ko iyi mirwanyasuri yabagiriye akamaro gakomeye cyane mu rwego rwo kuzamura umusaro babonaga, ibintu kuri we yemeza ko byari bikomeye kubona umusaruro biturutse ahanini ku mazi yavaga ku misozi ubundi akanyanyagira mu mirima yabo akabangiriza.
Yagize ati “Twagaba tumaze gutera imyaka ndetse n’ifumbire twayishyizemo kugira ingo tuzabone umusaruro, ariko imvura yagwa byose ikabijyana k’uburyo wasanga iduteje ikibazo cy’inzara ariko ubu ntabwo ariko bikimeze; kuko nyuma y’aho akarere gashyireyo gahunda yo kurwanya isuri hagamije kubungabunga ubutaka bwacu turahinga tukeza ndetse tukanasagurira amasoko”.
Niyonsenga Aimee Francois, Umuyobozi w’akarere wungirije ushinzwe ubukungu n’iterambere avuga ko nk’akarere ka Gakenke babifite mu nshingano gushaka icyatuma ubutungo kamere w’ubutaka ubungwabungwa hamijwe kuwubyaza umusaruro utubutse.
Yagize ati “ Mu mwaka 2016 muri Gicurasi, akarere kacu kahuye n’ibiza bikomeye, ariko nk’ubuyobozi bw’akarere, ndetse n’abafite ubumenyi ku miterere y’ubutaka twaricaye twigira hamwe icyo twakora mu rwego rwo gukumira Ibiza byakundaga kwibasira akarere, twasanze kugira ngo tubonere kiriya kibazo umuti urambye, ariko twakora imirwanyasuri, ducukura imiringoti minini izajya imanura ku misozi amazi ikayacisha mu mpombo zica munsi ya kaburimbo mu rwego rwo rwirinda ko yakongera kwangiza ubutaka n’ibikorwa remezo, agakomeza mu migezi minini,ariko nanone hariho gahunda yo gutera ibiti bivangwa n’imyaka ndetse no ku misozi inyuranye hagaterwa ibiti”.
Niyonsenga akomeza avuga ko iyi gahunga izakomeza uko ubushobozi bw’akarere buzagenda buboneka.
Yagize ati “Twabanje guca imirwanyasuri ahari ubuhaname cyane ,ndetse hagiye hibasirwa n’ibiza kurusha ahandi ;ariko no muyindi Mirenge tujyenda ducamo amatarasi y’indinganire ndetse n’ayikora ku misozi;ku buryo ikibazo cy’isuri kizabonerwa umuti burundu”.
Uyu muyobozi asaba abaturage b’akarere ka Gakenke kubungabunga ubutaka kuko biri mu nshingano aho buri wese akwiye kugira uruhare mu kwita ku mirwanyasuri yasibye bagafata iyambere mu kuyisibura, no kuyibyaza umusaruro.
Nyuma yo guhura n’ibiza, mu mwaka wa 2016, Leta y’u Rwanda yashyize imbaraga mu gukora amatarisi y’indinganire, imirwanyasuri. Muri Gakenke hakaba hari hateganijwe gutunganwa hegitari 8500 kuri ubu haka hamaze gukorwa hegitari zisaga 4000 bingana na 50%.
Nsabimana Francois


text:
Burera: Abishoraga mu biyobyabwenge na magendu basanze kubivamo ari byo bibaha amahoro
Bamwe mu bitandukanyije n’ibikorwa byo gutunda magendu n’ibiyobyabwenge, baraburira abakibyishoramo guca ukubiri na byo, kugira ngo bibarinde guhora bahanganye n’inzego z’umutekano, amakimbirane n’ihohoterwa mu miryango.
Abatangaza ibyo bo muri imwe mu Mirenge ihana imbibi na Uganda, mu Karere ka Burera, ngo basanze nta nyungu na nke iri mu kwishora muri magendu n’ibiyobyabwenge, bahitamo kwiyegurira indi mirimo ifite akamaro kandi bakora ntawe ubishisha.
Cyubahiro Patrice, ni umwe mu bahoze mu burembetsi (gutunda kanyanga), yagize ati “Nkiri mu burembetsi nari nk’inzererezi, kuko niberaga mu gutunda kanyanga nyikura Uganda nkayinjiza mu Rwanda, nabwo nyuze mu nzira zitemewe. Byabaga ari nk’ubwiyahuzi kuko n’izo nzira twazihanganiragamo n’inzego z’umutekano, hakaba ubwo zidutesheje ibyo twabaga twikoreye, tukabita mu nzira; nashora amafaranga agashya atyo!”
Ati “N’iyo nabaga ntagiye mu burembetsi, nirirwaga mpinduranya utubari mu ma centre y’ubucuruzi, nywa kanyanga, ngataha nasinze, ngahohotera umugore wanjye, tugahora mu mirwano idashira ari njye nyirabayazana; mbese naramujujubije kubera ibiyobyabwenge”.
Uyu mugabo wishoye mu burembetsi, afite umugambi wo kuzabukuramo amafaranga yifuzaga kwifashisha mu kugwiza umutungo, ntibyamuhiriye, kuko ubuyobozi bwamenye ko ari umwe mu bijandika mu biyobyabwenge, buramufata bumujyana mu kigo ngororamuco, aho yavuye yarahinduye imyitwarire, yiyemeza kugana ubuhinzi.
Ati “Ayo mafaranga nashakiraga mu burembetsi, narinze ubwo nisanga ndi kugororerwa mu kigo ngororamuco ntayabonye. Byamfunguriye amarembo yo guhinduka umuhinzi mworozi, ubu nibyo bintunze, kandi amafaranga avamo amfasha gukemura n’ibindi bibazo bitandukanye byo mu rugo”.
Nyuma yo kugaragaza ingaruka zo gutunda kanyanga na magendu, ababihozemo barimo n’uwitwa Serushoki Pierre, uhamya ko gushora amafaranga mu biyobyabwenge na magendu ari ukuyapfusha ubusa.
Ati “Inama nagira abantu cyane cyane urubyiruko kuko ni rwo usanga rwiganje muri ibyo bikorwa. Mu kwirinda ibyago by’igifungo, no guhora bahanganye n’inzego zishinzwe umutekano, zikumira abaca mu nzira zitemewe, aho rimwe na rimwe bibaviramo n’urupfu. Nibabireke, bayoboke indi mirimo kandi irahari myinshi bakora, bakiteza imber”.
Mu bukangurambaga bwo kwirinda ibiyobyabwenge na magendu, bwabereye mu Kagari ka Gaseke, Umurenge wa Ruhunde mu Karere ka Burera, kuwa gatatu tariki 18 Kanama 2021; bugahuza inzego zitandukanye zo mu Mirenge ya Ruhunde, Nemba na Rusarabuye. Izo nzego zasabwe kugira icyo zikora, mu guhagurukira ikibazo cy’abishora mu biyobyabwenge, kuko kigenda gifata indi ntera, kandi bikaba biteye impungenge.
Nk’ubu mu mezi atandatu ashize, mu Karere ka Burera ibirego bikabakaba 100 bishingiye ku gukubita no gukomeretsa, byashyikirijwe ubuyobozi ku bufatanye n’inzego z’ubutabera zihakorera. Muri ayo mezi kandi, abantu batandatu bo mu mirenge itandukanye yaho, bapfuye mu bihe bitandukanye biyahuye, ubwicanyi bwagiye bugaragara mu bashakanye, aho habarurwa abantu bane bapfuye bagakeka ko byaturutse ku makimbirane abera mu miryango.
Mu bindi ni ubugizi bwa nabi n’urugomo rujyanye no kwangiza imyaka ihinze mu mirima no gutema amatungo, bikozwe hagati y’abantu bafitanye ibibazo bitandukanye. Kandi intandaro y’ibi bikorwa, ni ikoreshwa ry’ibiyobyabwenge nk’uko byemezwa na Uwanyirigira Marie Chantal, Umuyobozi w’Akarere ka Burera.
Yagize ati “Ikoreshwa ry’ibiyobyabwenge usanga ari ryo ntandaro y’imitekerereze idafututse, ituma abantu bishora mu bikorwa bibi nk’ibi. Ari na yo mpamvu twatekereje guhuza inzego zitandukanye, tukagirana ibiganiro biduhuza, tugaruka ku ngaruka ibiyobyabwenge na magendu bikomeje kugira ku muryango nyarwanda. Cyane cyane dushingira ku mwihariko wa buri murenge na buri kagar; kugira ngo birusheho kunganira inzego z’ibanze n’iz’umutekano zihakorera umunsi ku wundi; tukareba uko ibyo bibazo byagenda bigabanuka tubigabanya mu buryo bufatika”.
Uwanyirigira, akomeza asaba abishora muri ibi bikorwa kuzibukira, kuko hari izindi gahunda Leta yabashyiriyeho babyaza umusaruro ibunganira kugira ngo bave mu burembetsi.
Ati “Buri mwaka Akarere kaba kateganyije ingengo y’imari ifasha mu bikorwa byo kuremera ibyiciro by’abantu bitandukanye, bakihangira imirimo mishya, yaba ishingiye ku myuga, ubuhinzi, ubworozi n’indi itandukanye. Muri abo haba harimo n’abahoze mu burembetsi. Ni yo mpamvu duhamagarira n’abandi kubureka, bakaza gufatanya n’abandi kwiyubaka no kubaka igihugu”.
Ni gahunda yunganirwa n’ibindi bikorwa byahaye abaturage benshi imirimo, yaba mu bijyanye no guhanga imihanda hirya no hino, n’ibindi bikorwa remezo biri kubakwa hirya no hino. Ubuyobozi bwemeza ko bukorana na ba rwiyemezamirimo baba batsindiye amasoko yo kubyubaka, ku buryo no mu bahabwa akazi, hitabwa cyane cyane ku guha amahirwe abitandukanyije n’uburembetsi, kugira ngo amafaranga bahembwa, abafashe kubona igishoro mu bikorwa byemewe mu gihugu.
Inzego z’umutekano muri ibyo biganiro, zari zihagarariwe na Lt Col Fidele Butare, waboneyeho kwibutsa abaturage bo mu Karere ka Burera, ko ibiyobyabwenge na magendu, biri ku isonga mu bihungabanya umutekano w’igihugu. Bityo ko inzego z’umutekano zitazigera na rimwe zihanganira ababyishoramo, cyane ko uretse no kuba ababyinjiza mu gihugu, baba banyuze mu nzira bitemewe, banakurura akaga gaturuka ku ikwirakwizwa ry’icyorezo Covid-19.


text:
Akagari ka Burehe gaherereye mu murenge wa Cyungo, Akarere ka Rulindo kamaze iminsi 3 y’akazi nta serivisi gaha abaturage (tariki 6, 9 na tariki 10 Nyakanga kuko hanyuzemo ikiruhuko cy’icyumweru), aya makuru akaba yaramenyekanye mu mpera z’icyumweru dusoje.
Bamwe mu baturage batuye ndetse banavuka muri kano kagari bavuga ko batunguwe no kubona ibiro byako bishyizweho ingufuri, bashaka serivisi bakazibura. Umwe mu bo twaganiriye agira ati “Umugore usanzwe uyobora akagari bamujyanye kumufunga, sinzi ibibazo byari birimo, azamurwa i Byumba avuye ku karere, urukiko ruramurekura ariko ashobora kuba yitaba rimwe na rimwe, yagarutse mu kazi ushinzwe irangamimerere mu murenge na DASSO ni bo bashyize ingufuri ku kagali”.
Umubyeyi wo mu mudugudu wa Sove yatubwiye ko aka kagari bigaragara ko umuyobozi wako witwa Alice, babona adakorana neza n’umuyobozi w’umurenge wa Cyungo, akaba asaba ko abaturage badakwiye kuharenganira, agira ati ”Abayobozi bacu ntago tuzi aho bashyirirwaho cyane cyane ab’utugari, mutubarize ukuntu abaturage babura serivisi iminsi itatu yose, wagera ku kagari ugasanga gafunze”.
Umwe mu bagize Inama Njyanama ya kano kagari ka Burehe wadusabye ko amazina ye atatangazwa kuko ubuyobozi bw’umurenge bujya bubiyama gutanga amakuru, yagize ati “Akagari kamaze iminsi gafunze kadakora, kugirango na bwo gafungurwe byatewe n’inteko y’Abunzi yari igiye guterana ikabura aho iteranira kuko ibikoresho ikoresha bibikwamo, biba ngombwa ko basaba ko babafungurira”, akomeza avuga ko iyo yitegereje neza asanga hagati y’ubuyobozi bw’umurenge na Gitifu w’Akagari nta mwuka mwiza ugararagaramo.
Mizerero Appolinaire ushinzwe irangamimerere mu murenge wa Cyungo ahakana ko katigeze gafungwa, agira ati "Ibivugwa n’abaturage ko akagari ka Burehe kafunzwe ntago aribyo, ahubwo ni gitifu w’Akagari wari umaze iminsi afunze".
Twagerageje guhamagara ku murongo wa telefone umunyamabanga nshingwabikorwa w’umurenge wa Cyungo, Ndagijimana Froduard, abwira umunyamakuru wa NONAHA.com ko atamuzi, ko ntawe yaha amakuru atamuzi kuko nta cyamubwira ko atari umwanzi w’igihugu nka FDLR, amakuru yakwemera gutanga kuri iki kibazo twayabagezaho mu nkuru yacu itaha.


text:
Korali Family of Singers bateguye igitaramo bitiriye ‘Umuryango Mwiza’
Uwihinduje igitsina yahawe akazi ko kwigisha Iyobokamana bikurura impaka
Arikidiyosezi Gatolika ya Freiburg mu Budage yakomeye ku cyemezo yafashe cyo guha akazi ko kwigisha Iyobokamana uwihinduje igitsina akaba umugabo. Bwana Theo Schenkel wahawe akazi wahoze ari umugore mu buryo karemano ariko akaza kwihinduza akaba umugabo mu buryo bwa Siyansi, yemerewe n’iyo Arikidiyosezi kujya yigisha Iyobokamana Gatolika mu bigo bya Leta. Ibi bikimara kumenyekana havutse impaka ndende zishingiye ku kuba iyo diyosezi yaba yarenze ku mahame n’inyigisho za Kiliziya Gatolika ku bijyanye n’ihame ry’imibonano mpuzabitsina n’ishyingiranwa ariko iyo Arikidiyosezi yahagaze ku cyemezo cyayo.
Umuvugizi wa Arikidiyosezi ya Freiburg aganira n’Ibiro Ntaramakuru Gatolika yemeje ko uwo mukozi yahawe akazi koko. Yagize ati: ‘’Ndemeza ko bwana Theo Schenkel yahawe uruhushya ruhoraho rwo kwigisha Iyobokamana Gatolika mu mashuri ya Leta.
Kubera ko kuva amahame ya Kiliziya yabuza umwalimu wari wahuguwe gutanga iryo somo,d Arikidiyosezi yahaye uruhushya rwa burundu rwo kwigisha kandi rwashyizweho umukono n’umuyobozi mukuru wa Arikidiyosezi”.
Ubuyobozi bw’iyo Arikidiyosezi ndetse n’ubuyobozi bw’amashuri ya leta babona koibyo kuri bwana Schenkel ngo yigishe amasomo y’Iyobokamana Gatolika.
Nyiri uguhabwa akazi ariko yabwiye itangazamakuru ko ako kazi gashobora kuzamuteza ibibazo kuko afite umugore bakundana kandi ko mu gihe baba babanye nk’umugore n’umugabo Kiliziya ishobora kubifata nko gushyingiranwa kw’abagore babiri kandi ibyo isanzwe itabyemera na gato.
Mu gusubiza abibazaga nina hatarabayeho gutambikira amahame ya Kiliziya, iyi Arikidiyosezi yavuze ko icyemezo cyo guha akazi umuntu umuntu wihinduje igitsina ari icyemezo cyafashwe kuri uwo muntu gusa bitavuze ko byabaye ihame. Yongeyeho kandi ko amabwiriza agenga umurimo muri Kiliziya yo mu Budage kuri ubu ari gusubirwamo ngo hanozwemo ingingo zimwe na zimwe.
Diyosezi zitari nkeya mu Budage zagiye zitangaza ko ko zitakibuza abakozi babarizwa mu muryango uhuza abaryamana n’abo bahuje ibitsina, abaihinduje n’bandi (LGBT) gukorera Kiliziya. Ibi kandi byaje bikurikira umunsi wafashwe nko gusuzugura Vatican ubwo abapadiri n’abandi bakozi ba kiliziya banyuranye mu Budage berekanaga ko bashyigikiye amahuriro y’abaryamana n’abo bahuje ibitsina ndetse bigakorwaho n’ubukangurambaga mu itangazamakuru muri 2021.
Uwahoze ari Umushumba wa Kiliziya ku isi, Papa Yohani Pawulo wa II yavuze ko ashingiye ku byanditswe bitagatifu ibikorwa byo kuryamana kw’abahuje ibitsina ari bibi cyane kandi ko n’amahame avuga ko bidahwitse binyuranye n’amategeko kamere. N’ubwo yavuze gutyo ariko hari bamwe harimo n’abakora muri Kiliziya bumva ko hari hakenewe amavugurura muri Kiliziya kuko ubu imibanire yahindutse bikaba bituma bitega ko urugendo rwa Synodi igamije amavugurura muri Kiliziya rwatangiye rushobora kuzasiga impinduka ku bintu bimwe na bimwe.


text:
Nyuma y’iki cyorezo, abaguzi bitondera cyane gukira, kuramba no kumva ko babifitemo uruhare, ibyo bikaba byarahumekeye ibara risanzwe rikiza ryo gutekereza no gutuza.Muri icyo gihe, gukomeza ibikorwa by’imibereho iyobowe n’umuryango w’abaguzi bashya byatumye abantu bakundwa cyane n’ibara ryijimye n’ibishashara hamwe n’amabara yibanze.
1.Ibara risanzwe
Irangi ryibara ryubutaka ryongera amabara-yingenzi.Kurikiza inyungu zabaguzi mubisubizo bitangiza ibidukikije kandi bisige irangi muburyo burambye.Shakisha imikoreshereze ya buri munsi ya tone yo hagati, gukata no kudoda shingiro, ipamba ya pamba na denim yakazi nibikoresho byingenzi kugirango uburebure bwamabara hamwe nibitekerezo.
2.Ibishashara byoroshye
Ubugabo bworoshye nuburyo bugezweho bwigitsina gore bikomeje gutuma ice cream hamwe n ibara ryijimye ryijimye ryamamaye mubakoresha bato.Amabara yijimye n'ibishashara akoreshwa muguhindura ibice byingenzi byo kwambara kumuhanda no kwambara ku mucanga, mugihe amabara ya cocktail icyatsi na lavender yongeramo ibishya na acide mubishushanyo.
3.Fungura kugarura inzira za kera
Abaguzi bakiri bato bashishikajwe nuburyo bwa retro, kandi imyambarire ya retro, umuco wa pop ukiri muto hamwe na retro yuburyo buganisha ku kugaruka kwamabara meza yo hagati, mugihe icyarimwe akinisha amabara ashyushye hamwe namabara meza agezweho.Ibara ryijimye nka roza yumutuku na korali yaka cyane irema ubumuntu, mugihe lavender hamwe nindabyo zi bigori byongera uburebure nubunini mubicapiro bya digitale.
4.Uzaza ingendo
Indangururamajwi n'amatara akora byongerera imbaraga imyenda yo mumuhanda, bizana abatuye umujyi kuva mumihanda kugera hanze.Amabara asanzwe ya siporo azamenyekana cyane mugihe abaguzi bakunda ibicuruzwa byinshi bikora byujuje ibyifuzo byabo byimibereho.Gukiza icyatsi kibisi byuzuza siporo yubururu nubushyuhe bwa amber yumuhondo kugirango wongere ubuzima busanzwe mubishushanyo.
Igihe cyo kohereza: Apr-22-2022


text:
Komisiyo yateguye inama y’abagize Komite y’Urwego rw’Abakorerabushake bashinzwe igenzura ry’iyubahirizwa ry’uburenganzira bw’umwana (ODE) ku rwego rw’Igihugu ku nsanganyamatsiko igira iti “Dushakire hamwe ingamba zo kurwanya ikibazo cy’imirimo ibujijwe ku mwana n’ingaruka zacyo”
Mu bushakashatsi Komisiyo yakoze mu 2020 ku mirimo ibujijwe ikoreshwa abana yasanze zimwe mu mpamvu zituma abana bakoreshwa iyo mirimo ibujijwe cyangwa ibagiraho ingaruka harimo: amikoro make, ubupfubyi, imyumvire mibi y’ababyeyi n’amakimbirane mu miryango
Ubushakashatsi bwakozwe na Komisiyo mu 2021 ku iyubahirizwa ry’uburenganzira bw’Umwana ku burezi, ku buzima no ku mikurire iboneye, bwagaragaje ko kuba ababyeyi badatanga inkunga mu bijyanye no kugaburira abana ku ishuri na yo ari imwe mu mpamvu zituma abana bava mu ishuri bakajya mu mirimo ibujijwe ikoreshwa abana, ishobora kubangamira uburenganzira ku burezi bwabo, ku buzima, uburenganzira bwo kudahungabanywa ku mubiri no mu mutwe, kandi ikagira ingaruka mbi ku myitwarire cyangwa iterambere n’imibereho myiza y’umwana.
Abari mu nama bagaragarijwe na Komisiyo uko uburenganzira bw’Umwana bwubahirizwa mu Gihugu n’ibibazo by’ingenzi bigaragaramo, hafatwa ingamba zigamije guhangana na byo kugira ngo bigabanyuke ndetse binarandurwe ku bufatanye bw’inzego zitandukanye.
Abari mu nama banarebeye hamwe uko gukurikirana ishyirwa mu bikorwa ry’imyanzuro y’inama iheruka yabaye ku wa 30 Ukwakira 2020 byagenze, baganira ku ngamba zashyizweho n’izikwiye gufatwa zigamije gukumira ihohoterwa rikorerwa abana, by’umwihariko izigamije kubarinda gukoreshwa imirimo mibi.
Hafashwe imyanzuro n‘ibyifuzonama bizashyikirizwa inzego zose zirebwa n’ikibazo no kugikorera ubuvugizi hagamijwe kugikemura.


text:
Ubugumba cyangwa uburemba kubagabo, ni bibazo usanga ari uruhurirane rw’ibibibazo byinshi bigiye bitandukanye. byibuze 60 -75% mu bageni bashakanye basama hashize amezi atandatu (6) bakoze imibonano mpuzabitsina idakingiye, mugihe abagera kuri 90% bo basama mugihe cy’umwaka. tugendeye kuri aya makuru twavuga ko umuntu yitwa ingumba mugihe amaze byibuze umwaka atabasha gusama mugihe akora imibonano mpuzabitsina idakingiye kandi ihoraho. ikindi wamenya nuko byibuze abashakanye bagera kuri 15% bafite ikibazo cyo gusama, muribo 50% biba byatewe n’impamvu bwite kubagabo. ikindi nuko 8% by’abagabo bageze mugihe cyo kuba babyara bajya gushaka ubuvuzi byo kwivura ubugumba. Gusa imibare ihamye irebana no mu Rwanda, usanga nta bushakashatsi buhari bwakozwe mukureba imibare y’abantu bafite uburemba cyangwa ubugumba.
Impamvu utabasha guhindura zitera ubugumba
Impamvu zishobora gutera ubugumba harimo uruhererekane rwo mu muryango, infection zo mumwanya myibarukiro, ikindi kubagore usanga buterwa n’imyaka agezemo, ibibyimba byo muri nyababyeyi ndetse no kugabanyuka kw’intanga ngore. ndetse bishobora guterwa nuko urusoro rutabasha kwirema muri nyababyeyi hiyongeraho kubura imihango muburyo budasanzwe, indwara zo mumutwe nko kugira agahinda gakabije.
Ibyo wabasha guhindura byongera ubugumba
Imirire, imibereho umuntu aba abayeho ( kunywa itabi ndetse no gukoresha inzoga nyinshi), kuba waragize indwara zandurira mumibonano mpuzabitsina, gukoresha imiti imwe n’imwe cyangwa gukorera ahantu haba ibinyabutabire, radiation, ihumanywa ry’ikirere, indwara zitandura (diyabete, umuvuduko mwinshi w’amaraso (hypertension), ibinure byinshi mumaraso,.. ikindi kugira uburemba ukiri moto akenshi biba bivuze ko uzagira indwara zitandura mumyaka iri mbere
Ese ibyo turya byagira uruhare mukuba ingumba cyangwa uburemba
Ibyo turya bya buri munsi bigira uruhare mukuba byakongera ibyago byo kutabasha kubyara cyangwa kuba ikiremba, cyane cyane nko kugira uburemba cyangwa kutabasha guhaguruka kw’igitsina kubagabo. kubasha kugira ubushake kubagabo hari ibintu bibigiramo uruhare nko kuba amaraso abasha gutembera neza mumitsi.
Ubushakashatsi bukorwa kubijyanye n’isano ry’imyororokere n’ibiribwa usanga ari nkeya hamwe usanga nizikozwe zibanda kubagabo bafite diyabete urugero, nkiyakozwe mu Rwanda muri 2020, ikorwa na A. Habumuremyi ashaka kureba umubare w’abagabo bafite uburemba ariko barwaye diyabete; yaje gusanga ko mu barwayi 125 ba diyabete ba bagabo, 62.4% muri bo bari bafite uburemba.
Tugiye kureba ibiribwa bishobora kongera ibyago byo kutabasha kubyara cyangwa kuba ikiremba
Ibiribwa bitera imbaraga byanyuze munganda bigakoborwa n’isukali nyinshi (processed carbs)
Mugihe ujyiye guhaha ibiterimbaraga nk’umuceri, ingano, porici, ibigori,… reba ibitarakobowe cyangwa ibitaranyuze munganda, kuko ibinyampeke byanyuze munganda usanga ari isoko y’indwara zitandura nka diyabete, umuvuduko w’amaraso ndetse nizindi; arizo ndwara zigira uruhare mugutera uburemba.
Inzoga nyinshi
Inzoga nyinshi ndetse zikomeye zitera ubugumba haba kubagabo ndetse n’abagore cyane cyane abatwite bo zibagira ho ingaruka mbi haba kumugore utwite ufata icupa rimwe kumunsi cyangwa ufata rimwe mucyumweru. inzoga ziregwa ko zigabanya umusemburo wa kigabo (Testosterone) mu maraso; ugira uruhare mukugira ubushake bw’imibonano mpuzabitsina ndetse zikagabanya ireme ry’intangangabo. kubagore usanga inzoga zigabanya umusemburo wa luteizing ushinzwe gutuma habaho igihe cy’iminsi y’uburumbuke (ovulation) bivuze ko umugore wifuza kuba yasama yakwirinda gufata inzoga
Itabi
Kunywa itabi bifite ingaruka nyinshi harimo kanseri, indwara z’umutima ndetse n’ibihaha, nubwo kunywaa itabi biri kugabanuka mubantu ariko biri gufata intera murubyiruko, abagabo banywa itabi bakunze kugira intanga zidashyitse, zamazi ndetse zidafite ireme. mugihe abagore banywa itabi bakunze kujya muri menopoze imburagihe, kuba ingumba ndetse no gukuramo inda byahato nahato
Amazi akoresherezwa muducupa twa plastic
Ikinyabutabire cya Bisphenol-A cyangwa phthalates kiboneka muducupa twa plastic byagaragayeko dutera kugabanuka kwa testosterone, umusemburo wa kigabo mumaraso; aho mubushakashatsi bwakozwe mubagabo bakoraga muruganda rukora utwo ducupa bagiye babona igabanuka rya testosterone mumaraso yabo.
Gufata Soya n’ibiyikomokaho bitari murugero
Soya izwiho kuba yongera umusemburo wa estrogen kubagore ndetse bakaba bagomba kuyifata byibuze kugirango ibarinde ibyago byo kurwara kanseri y’ibere na nyababyeyi, ariko mugihe byagaragaye ko afite imwe muri izo kanseri agomba kuyihagarika. Rero no kubagabo, usanga abagabo bafata ibiribwa byibuze birimo soya bakunze kugira imisemburo itari kurugero aho umusemburo wa kigore (estrogen) uganza bikaba byatuma testosterone igabanuka.
Inyama z’umutuku, izavuye munganda, amavuta yavuye kunyamaswa.
Ibiribwa bifite ibinure byinshi cyangwa cholesterol mbi, bifitanye isano n’indwara z’umutima ndetse n’umubyibuho ukabije; aho ibi binure usanga biziba imitsi y’amaraso ndetse bikaba byatera umuvuduko w’amaraso na diyabete arizo ntandaro y’uburemba kubagabo.